
COMERCIO YUDA STUDIANTENAN CU 
“VAKANTIEJOB” PA CUBRI GASTO DI SCOL 


CAMBIO DI LEY PA 
STIPULA STATUS DI 
‘PARLAMENTARIO 
INDEPENDIENTE’ 


GOBIERNO CONTENTO CU RAPPORT DI IMF 


NINGUN CAMINDA 
TIN ALGO PA ALIVIA E 
SUFRIMENTO DI PUEBLO 


PUEBLO NO TIN CHENS 
PA HAYA FRUTA 
Y BERDURA BARATA 


GOBIERNO SI LO SACA 
PROBECHO FINANCIERO 

R 
ecientemente e organisacion politico AVP, a wordo con- 
fronta cu retiro di dos di su parlamentarionan, lagando 
e partido cu cinco representante den Parlamento na luga di 
e shete asientonan cu e partido a logra di saca durante di e 
proceso electoral di 2021. 


No ta algo nobo pero ta un desaroyo politico cu a yega di 
sosode pa varios decada caba caminda politiconan cu bay 
eleccion como miembro di un partido politico y nan ta bira 
representante di pueblo den Parlamento pa e partido cu 
cual nan a bay eleccion, ta dicidi cu nan no kier sigui forma 
parti  di e vision politico cu e partido cu a permiti nan bira 
Parlamentario. 


Loke a sosode cu AVP algun siman atras, a 
yega di sosode tambe cu partido MEP den 
pasado  caminda dos miembro di MEP, a 
bandona e partido of a wordo expulsa for di e 
partido geel pero nan a keda cu nan status di 
miembro independiente di parlamento. 


Recientemente tambe tin otro caso di otro parlamentario cu 
a dicidi di bira independiente ya cu e no tabata sostene e 
maneho y vision cu e gabinete Wever Croes I tabata hibando. 
Na tur momento cu e tipo di situacionnan aki presenta, ta 
surgi e discusion riba e asiento cu parlamentarionan aki, no 
kier entrega bek na e partido cu cual nan a haya e posibi- 
lidad pa bira miembro di Parlamento. 


Y tur ora cu esaki sosode, por mira cu ningun organisacion 
politico cu a bira ‘victima’ di e situacion aki, no a tuma e 
iniciativa pa presenta un cambio den ley caminda ta stipula 
cu tur parlamentario cu kier bandona su fraccion y kier bira 
independiente, mester laga e asiento pa e partido, cual riba 
su mes tin logica mara na dje. 


Actual Minister di Turismo Dangui Oduber den pasado 
tambe a sugeri pa haci cambio di e ‘kiesreglement’ caminda 
ta stipula cu esunnan riba un lista di un partido politico cu 
haya mas voto personal, lo tin e derecho di drenta como 
miembro di parlamento den representacion di nan partido. 


Nunca un concepto di e cambio di ley aki a wordo presenta y 
dos eleccion despues, ainda e asunto aki ta colgando y cual 
a causa sin duda discusion  y conflicto den seno di parti- 
donan politico. 


Un cambio sin duda ta mustra di ta necesario, ya cu parti- 
donan politico ta traha duro pa yega na gana simpatia di e 
pueblo votado y pa practicamente tur eleccion, partidonan 
tin candidatonan nobo sperando cu nan lo yuda trece hopi 
sosten nobo pa e partido. 


Sinembargo ta un hecho cu hasta un politico cu kier participa 
na un proceso electoral riba su mes,  ta rekeri pa e tin un 
minimo di cinco candidato riba un lista pa participa den e 
proceso electoral, pues un parlamentario independiente tin 
cu bay afilia na un otro partido of lanta un partido riba su 
mes si e kier regresa como miembro di Parlamento y tin cu 
spera te ora cu proximo proceso electoral lo tuma luga. 


Mientras tanto e ta sigui den e “status independiente” cu 
tur privilegio c’un parlamentario di otro fraccionnan tin pero 
caminda su status di independiente en realidad no ta un 
siguransa cu e por bin na remarca pa tin mesun status cu 
esunnan cu si a forma parti di un partido y cu pueblo a vota 
pa e partidonan aki saca un of mas asiento pa asina nan tin 
representante den parlamento. 


Siman cu a pasa e dos parlamentarionan independiente 
tambe a participa den e reunion di IPKO caminda no por 
bisa na cual fraccion nan ta pertenece ya cu nan ta inde- 
pendiente y e ora tin cu analisa si nan participacion na un 
reunion asina, lo tin mesun peso cu otro parlamentarionan 
cu ta pertenece na un di e cinco fraccionnan den Parlamento 
na e momentonan aki. 


Pues lo ta bon pa haci un cambio den e ley  aki pa asina 
evita cu politiconan cu realmente riba nan mes no ta conta 
cu e sosten di pueblo, ta sigui actua den pueblo su nomber 
pero sin mandato y a cu pueblo no a duna ningun indepen- 
diente un mandato pero esaki a ser duna na un organisacion 
politico cu a participa den e proceso electoral. 


Cambio di ley pa stipula status 
di ‘parlamentario independiente’ 

E 
situacion financiero di famianan 
rond di Aruba ta hopi serio, camin- 
da e falta di suficiente fondo pa por 
como dignamente y cubri otro gas- 
tonan causa pa un inflacion cu pa gran 
parti gobierno di Aruba mas ta oca- 
sionando cu su medida y e momento 
a yega pa e sector comercial duna un 
man pa alivia e situacion aki. 


Mayornan di studiantenan ta luchando 
pa yega na fondo pa nan yiu por atende 
scol e proximo aña escolar, mirando cu 
den algun caso e suma cu tin cu paga 
pa sigui atende scol, ta draai rond di 
500 florin te cu 1800 florin. 


For di luna di Mei caba, por a ripara 
cantidad di famia ta organisando 
bendemento di cuminda, ta sacando 
rifa di entre otro celular of cualkier 
prenda manera oloshi of armband, pa 
asina haya fondo pa paga placa di scol 
y tambe aircogeld. 
Ta bin acerca gastonan di uniform 
y otro tipo di necesidadnan manera 
entre otro sapato y otro necesidadnan 
caminda simplemente e famianan no 
tin esaki presupuesta ya cu entradanan 
mensual di mayoria di famia, ta masha 
limita cu salario minimo cu no ta riba 
e nivel cu entre otro CBS ta sugeri cu 
mester ta. 


Den e aspecto aki lo ta bon pa e sector 
comercial den e temporada di vaca- 
cion cu ta na caminda, coopera cu 
hobennan cu ta atende scol cualkier 
funcion den nan empresa pa asina nan 
por yuda cubri e tipo di gastonan aki 
pa di e forma aki nan por alivia e situa- 
cion financiero na cas. 
Ya caba por mira hopi hoben trahando 
den varios supermercado, yenando 
saco, yudando clientenan hiba saco 
of caha di comestibel nan auto pa nan 


haya algo cu nan por spaar pa yuda nan 
mes of yuda alivia e presion financiero 
cu nan mayornan ta confrontando. 
Mientras cu na e momento aki caba, 
consumidonan ta luchando contra 
di un inflacion practicamente for di 
control, Raad va Advies recientemente 
den su conseho na Gobierno pa loke ta 
introduccion di e ley di 7% di BBO na 
frontera, lo tin su impacto formal riba 
poder di compra di consumidonan. 


Segun e rapport den e concepto di ley 
entrega pa gobierno, ningun caminda e 
ley ta trata riba e impacto riba cartera 
di pueblo mientras cu Raad van Advies 
ta mustra cu debidamente, contrario 
na loke gobierno a insinua, esaki lo 
afecta e poder di compra di ciudada- 
nonan. 
Pues un situacion di insiguridad serio y 
cu lo haci e situacion financiero di gran 
parti di comunidad, ainda mas debil 


cu tur consecuencia cu esaki lo trece 
cu’ne. 


Ya caba por mira e efecto cu esaki tin 
riba e forma di come di miles di famia 
den comunidad, caminda pa hopi e 
placa di tur luna, ta yega net pa por 
cubri gastonan di cas y pa come un tiki 
bon pa dos siman y for di e momento 
ey, famianan ta lucha pa pone sufici- 
ente cuminda riba mesa pa henter e 
famia por alimenta nan mes manera 
mester ta. 


E sector comercial, sigur e sector turis- 
tico di hotelnan, lo por emplea studi- 
antenan pa e periodo vacacional pa di 
e forma aki no solamente e hobennan 
lo tin un entrada adicional pa cubri 
sikiera nan gasto di scol pero e lo por 
bira un motivacion pa ora cu nan caba, 
sigui busca nan futuro den e sector di 
horeca. 


Comercio yuda studiantenan cu 
“vakantiejob” pa cubri gasto di scol 

S 
r Gregorio Wolff, conocedo lider sindical  di SEPPA den 
pasado, semper a insisti cu IMF ta un institucion cu mes- 
ter tene cuenta cu loke  e ta conseha gobiernonan pa haci, 
ya cu ta riba recomendacion di IMF den pasado, e pais Sur- 
Americano, Argentina, a conoce su pio crisis economico den 
su historia.Un crisis economico cu te awe ainda e pais  ta 
luchando pa supera ya cu tur sugerencia cu a sigui di IMF pa 
drecha e pais su economia, tabatin un resultado net lo con- 
trario y crisis aki a ocasiona hopi problema social, problema 
laboral y social pa mas c’un decada. 


Recientemente un comision di IMF a reuni cu gobernante- 
y funcionarionan publico for di 22 di Mei te cu 2 di Juni y a 
presenta un rapport cu tanto Prome Minister Evelyn Wever 
Croes y Minister di Financia Xiomara Maduro, a keda suma- 
mente contento cu observacionnan di e instituto aki y e 
conclusionnan cu IMF a trece dilanti. 


Sinembargo analisa e ponencianan di e International 
Monetary Funds aki, tin cu mustra cu e sindicalista Gregorio 
Wolff tin rason ya cu tur loke IMF ta haya ta hopi bon cu 
gabinete Wever Croes II a bin ta haciendo y cu cosnan ta 
mustra bon si gobierno sigui introduci reformanan fiscal pa 
haya mas entrada. 


IMF ta mustra: “Economic activity rebounded strongly as 
the pandemic effects waned. Real GDP grew by 27.6 percent 
in 2021 and is estimated to have further expanded by 7.3 
percent in 2022. This reflects a strong recovery of tourist 
arrivals following the lifting of the restrictions introduced 
during the pandemic. Inflation has moderated somewhat 
and was 4.9 percent in April, driven by imported energy and 
food prices and the increases of electricity and water tariffs 
in August 2022.” 
Conclusionnan cu no ta dificil pa haci sigur mirando e periodo 
cu a sigui despues cu tur cos tabata paralisa pa motibo di e 
pandemia pero IMF ta sugeri cu inflacion a modera un tiki  y 
cu esaki tabata na 4.9% pa luna di April ultimo, ocasiona pa 
aumento di prijsnan di cuminda y aumento di prijs di electri- 
cidad y awa pa luna di Augustus 2022. 
Ningun caminda IMF ta sugeri gobierno pa cumpli cu su 
promesa di reduci bek e prijs di awa y coriente manera cu 


a wordo priminti pa Minister Glenbert Croes, mustrando cu 
aki IMF no ta ni tira bista riba e situacion di ciudadanonan 
di e pais. 
Otro observacion interesante di IMF ta: “The economy is 
projected to grow at a moderate rate in 2023 and over the 
medium term. Real GDP growth is projected to slow to 2.3 
percent in 2023, as the post-pandemic rebound in tourist 
arrivals wanes. Over the medium term, growth is projected 
at 1.1 percent. Inflation will decelerate to 3.2 percent by 
end-2023 due to slowing domestic demand and lower inter- 
national commodity prices. The fiscal balance is expected 
to display a surplus in 2023 and over the medium term, 
reducing the central government debt to 71 percent of GDP 
by 2028. 
Aki claramente IMF ta papia di un asunto cu parce nan no 
tin nocion di dje pero si nan ta papia un lenguahe cu gobi- 
erno kier scucha, ya cu ta ser mustra cu economia di Aruba 
lo sigui crece den un forma modera pa loke ta 2023 y cu lo 
conoce un crecemento economico di 1.1 porciento. 
Caminda IMF ta hopi fout mescos cu Gabinete Wever Croes 
II ta caminda cu ta ser mustra cu “inflacion lo reduci cu 
3.2% pa fin di 2023, sin menciona e aumento di inflacion cu 
ta tumando luga for di inicio di aña, uno dor di aumento di 
BBO cu un porciento y e proximo introduccion di 7% di BBO 
na frontera cu gobierno kier bulldoze cueste loque cueste. 


Ta imposibel pa kere cu un institucion manera IMF lo kere 
c’un medida asina lo yuda reduci e peso di inflacion cu e 
pais conoce pa algun tempo caba y pa cual gobierno no tin 
solucion. 
 IMF ta papia di “a continued need for fiscal consolidation”, 
pues mas placa pa caha di gobierno  y hasta a mustra “the 
recently implemented tax measures are not sufficient to 
achieve the authorities’ fiscal targets and further measures 
will be required to increase revenue mobilization and scale 
back recurrent spending.” 


Pues IMF sin un caminda mencionando e situacion finan- 
ciero y social di un pueblo cu no tin espacio mas pa duna 
gobierno su placa, ta sugeri pa Gabinete Wever Croes sigui 
implementa mas medida contra pueblo pa asina reduci su 
gasto operacional. 


Gobierno contento cu rapport di IMF 


Ningun caminda tin algo pa alivia e sufrimento di pueblo 

June 9 – June 12 


*Valid on retail sales of retail products only. Discount taken off of our list price. Sale pricing or other offers that result in greater savings will supersede this offer. Must 
surrender coupon at time of redemption. Cash value: 1/100 of 1¢. Offer excludes previous purchases, gift cards, Multi-Purpose primers, Peel & Stick Paint Samples, 
Sketch Pad® Dry Erase Coating, ladders, spray equipment and accessories. Other exclusions may apply, see store for details. Valid at US/Caribbean/Puerto Rico Sher- 
win-William retail paint stores only.. We reserve the right to accept, refuse, or limit the use of any coupon. Offer valid 06/9/2023- 06/12/2023. 


Your neighborhood Sherwin-Williams 
store is right around the corner. 


PAINTS & STAINS 
40% 
OFF 
* 


Plus 30% off Supplies 


Sale prices starting at ƒ52.72 


D 
ialuna ultimo, tabatin un ambiente di gran 
alegria, un ambiente pa felicidad ya cu 
porfin despues di varios aña, frontera mari- 
timo cu Venezuela a habri y  e prome dos bar- 
conan di fruta, a drenta waf di Barcadera cu 
dos barco Venezolano. 


Casi 100 tonelada di fruta y berdura hunto 
cu algo otro comestibel, a yega na Barcadera 
caminda mesora por a nota un cambio grandi 
den e tradicion aki entre Aruba y pais bisiña 
Venezuela. 
Un cambio caminda ta practicamente un tradi- 
cion di antes, uno cu tabata captiva atencion 
di turistanan na waf di Oranjestad, a disparce 
ya cu awor tur e barconan aki di fruta for di 
Venezuela, tin cu e waf di Barcadera. 
Ya pueblo no por cumpra fruta directamente 
for di e barconan, pues na un prijs mucho mas 
barata cu loke nan ta cumpra den supermer- 
cadonan pero awor ni cerca pueblo por yega 
na e frutanan aki, caminda pa mira esakinan, 
si nan ta fresco of no, ya cu awo e consumido 
tin cu bay un negoshi pa mira kico den reki, 
kico tin den freezer ya cu no por yega cerca di 
e barconan. 


Na Corsou parce cu e situacion a keda manera 
antes, caminda no isola e barconan for di 
comunidad y tur hende por cana yega na e 
barconan  y cumpra nan fruta y berdura sin 
problema pero na Barcadera ta e comerciante, 


Pueblo no tin chens pa haya fruta y berdura barata 


Gobierno si lo saca probecho financiero 


sea Chines of Hulandes, Arubiano of Latino, ta nan ta yega na e barconan 
pa saca nan pedido, caminda nan tin cu paga BBO  y asina sigui e cadena 
di impuesto aki pa despues pueblo por cumpra esaki den negoshinan. 


Na e momentonan ey, pueblo lo ripara cu no por papia di reduccion signif- 
icante di prijs di fruta y berdura ya cu en realidad comercialmente nada a 
cambia pa comerciante, ya cu henter e “caminda” pa reki, e frutanan a ser 
someti na cantidad di impuesto cu practicamente lo haci e fruta- y berdu- 
ranan, mesun prijs cu antes. 


Pueblo no tin chens  pa haya fruta barata, y a cu asina cu e fruta yega na 
waf di Barcadera, e cadena di impuesto di BBO ta drenta na vigor y den e 
proceso aki, gobierno sin duda  ta haya su parti di e impuestonan aki. 


Ta un situacion hopi fastioso caminda tambe por mira bon cla e diferencia 
di un gobierno di Corsou cu no ta haci negoshi cu su pueblo, sacando 
probecho di impuesto manera aki na Aruba si ta sosode y  cu lo bira ainda 
mas pio ora cu gabinete Wever Croes II impone 7% di BBO na frontera. 

P 
rome Minister Evelyn Wever-Croes, durante conferencia 
di prensa di Gobierno diaranson mainta, hunto cu Direc- 
tora di DIMP, señora Luenne Gomez-Pieters a splica e mo- 
tibo cu mester a tuma e decision pa introduci BBO na fron- 
tera. Esaki, Prome Minister a duna di conoce, ta pasobra 
Aruba tin e debe pa paga y mester genera entradanan pa 
paga e debenan di nos pais. Den e caso aki, a scoge e entra- 
da cu ta causa menos inflacion, cu den e caso aki, ta e BBO 
na frontera. Esaki, tanto Prome Minister y Directora di DIMP 
a indica, cu ta algo cu gremionan na Aruba mes a indica y 
propone. 


Tin hopi critica cu cosnan ta hopi caro na Aruba. Aruba 
ta importa tur cos, cu esaki, lamentablemente, Aruba ta 
importa tambe e inflacion di otro pais. Momento cu nos 
importa fruta y berdura for di otro pais, nos ta importa nan 
inflacion tambe. No obstante, e inflacion na Aruba ta mas 
abou compara cu otro pais den region. Esaki ta pasobra 
Gobierno di Aruba a tuma decisionnan pa mantene e infla- 
cion mas abou. 


Prome Minister a indica cu pa baha e inflacion mas, Gobierno 
a tuma otro pasonan entre otro entrante dialuna, Aruba ta 
importa fruta, berdura y otro productonan for di Venezuela. 
E idea ta tambe pa haya material di construccion tambe for 


di Venezuela di bon calidad y na prijsnan mas abou y ta bira 
mas barata ainda cu e invoerrechten cu ta baha. 


Minister di Energia, Glenbert Croes ta trahando pa baha e 
tarifa di awa y coriente y busca gasolin na prijs mas barata 
cu ta yuda pa baha inflacion. Minister di Economia, Geoffrey 
Wever tumando pasonan pa percura cu tin mas control pa 
asina Evita e abuso cu sa tuma luga cu prijsnan. 


Bisando esaki, Prome Minister ta encurasha comunidad di 
Aruba pa haci su parti tambe den controla supermerca- 
donan. Ya desde Gabinete Wever-Croes I, Departamento 
Asunto Economico, Deaci, a introduci un App di Control di 
Prijs cu ta disponibel pa iPhone y Androids. Den e App ta 
wordo publica e macutu di compras. Nan ta subi caya regu- 
larmente y bishita supermercadonan pa controla prijsnan y 
ta publica unda por haya e prijsnan di mas barata riba nos 
isla. 


“E poder di compra ta den bo man. Haci uzo di e App, y 
compara prijsnan prome cu bo cumpra cualkier producto. 
Aruba ta den pleno recuperacion. E bon noticia aki nos por a 
scucha tambe for di IMF dialuna ultimo cu a confirma cu tur 
loke Gobierno ta haciendo ta hibando nos pais padilanti”, 
Prome Minister Evelyn Wever-Croes a enfatisa. 


BBO na frontera ta causa menos inflacion: 


Pa baha e inflacion mas, gobierno 
a tuma diferente otro pasonan 

T H U R S D A Y 

PUBLIC AUCTION 


For more information visit: 


WWW.JOHNSONNOTARY.COM 


a parcel of land, in total 1488 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2800, 
a parcel of land, in total 533 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2801, 
a parcel of land, in total 14031 m2 in size, situated at L.G. Smith Boulevard in 
Aruba, recorded in the Title Registry of Aruba as Second Division Section C 
number 2802, and 
a parcel of land, in total 922 m2 in size, situated at L.G. Smith Boulevard in Aruba, 
recorded in the Title Registry of Aruba as Second Division Section C number 2803. 


On Thursday, June 15, 2023 at 11am, at the Chamber of Commerce, Aruba, will be 
auctioned in public (executoriale verkoop) pursuant to art. 3:268 and 3:254 Civil Code 
of Aruba: 
L.G. Smith Boulevard 95/ Palm Beach Plaza Mall 
A commercial building situated on four parcels of property land consisting of: 


Starting bid: Afl. 14.700.000,00 


Orinocostraat 19 
A residential house, situated on a parcel of property land, in total 234 m2 in size, 
situated at Orinocostraat, San Nicolaas in Aruba, recorded in the Title Registry of 
Aruba as measurement letter (rooibrief) number 2003 of 1944. 


Starting bid: Afl. 156.000,00 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba 
to the amount of the highest bid increased with an amount equal to the auction costs. 
·A signed and dated private bid can be submitted until May 31, 2023, 5 PM. A bidding form 
can be downloaded on our website. 


D 
ialuna ultimo Centro Operacional Maritimo 
di Wardacosta (MOC) a detecta un boto so- 
spechoso na zuid di Corsou. MOC a detecta na 
prome instante dos boto cu a topa otro na par- 
ti zuid di Corsou, 
despues un di e bo- 
tonan a nabega di- 
reccion di e isla. 
MOC mesora a man- 
da un Metal Shark 
direccion di e boto 
sospechoso cu ta- 
bata nabega pa e 
isla pa controla esa- 
ki. Ora e boto di pa- 
truya di Wardacosta 
a yega na e boto so- 
spechoso, e agen- 
tenan di Wardacosta 
a mira un cantidad 
di hende na bordo di 
un boto local. 


Bou di guia di e 
boto 
di 
patruya, 
e boto local y e 
hendenan na bordo 
a ser dirigi pa e pier 
di Wardacosta. Na 
yegada na e pier, 
e 
agentenan 
di 
Wardacosta a haci 
un control riba e 
boto local. 


Riba e boto tabatin 
dos hende homber 
local y un mucha 
muhe 
Venezolano 
menor di edad. 


E 3 personanan a ser 
entrega na Cuerpo 
Policial di Corsou pa 
haci mas investiga- 
cion den e caso aki. 


Boto sospecha di 
traficacion di hende 
intercepta riba lama 

D 
urante conferencia di prensa di Gobierno, Prome Minis- 
ter Evelyn Wever-Croes a elabora riba e diferente com- 
pensacionnan cu gobierno lo introduci pa comunidad di 
Aruba, na momento cu introduci e BBO na frontera. Manera 
Prome Minister a menciona anteriormente, IMF a publica un 
rapport indicando cu inflacion na Aruba ta bahando, pero 
debi cu e BBO na frontera por causa un inflacion di 0.7%, a 
tuma e decision di bin cu cierto compensacionnan. 


Na momento cu Gabinete Wever-Croes a drenta goberna- 
cion, semper a bin cu compensacionnan na momento di 
bin cu decisionnan cu por conduci na cualkier subida den 
prijs y/of inflacion. E biaha aki a enfoca e compensacionnan 
den e area di derecho di importacion, di invoerrechten. 
Derecho di importacion (invoerrechten) di varios producto/ 
cuminda ta baha na 0%: Productonan cu lo baha na 0% 
na momento di importacion lo ta varios cuminda incluy- 
endo Lechi, yoghurt, chocolade melk, lechi di coco, Fruta y 
berdura frozen, Salmou, tuna fish, sardinchi, Baking powder 
y binager, Cuminda di cacho y pushi. 


Aparatonan di energia limpi ta baha di 2% pa 0%: Aparatonan 
di energia limpi manera airco inverter, wasmashin, dryer, 
frigidaire y freezer cu ta uza menos coriente, bombio cu ta 
uza menos coriente y luznan LED, Molina di biento y panelnan 
solar, y partsnan cu ta uza energia solar. 


Transporte electrico ta baha di 2% pa 0%: Auto electrico, 
Step y segways electrico, Bicicleta electrico, Scooter elec- 
trico, Brommer electrico. 


• Derecho di importacion (invoerrechten) di auto ta baha 
na 32 %: 
Pa auto cu balor di 30 mil florin - Gasto di impuesto pa e car 
dealer ta baha cu Afl. 5.400, e gasto di impuesto ta baha cu 
Afl. 3.300 si bo mes importa e auto (pa propio uzo, no pa 
bende). Pa auto cu balor di 35 mil florin, e gasto di impuesto 
pa e car dealer ta baha cu Afl. 6.300. Gasto di impuesto 
ta baha cu Afl. 3.850 si bo mes importa e auto (pa propio 
uzo, no pa bende). Auto cu balor di 50 mil florin, gasto di 
impuesto pa e car dealer ta baha cu Afl. 9.000. Gasto di 
impuesto ta baha cu Afl. 5.500 si bo mes importa e auto (pa 
propio uzo, no pa bende). 


• Material di construccion ta baha di 10% pa 6%. 


• Material educativo pa mucha ta baha di 6% pa 0%: 
Buki pa mucha, Buki di pinta, Buki di prenchi, Atlas. 


• Articulo di cas ta baha di 12% pa 6%: 
Articulo pa cushina, Articulo pa baño, Articulo higienico. 


• Articulonan di baby ta baha di 12% pa 6%: 
Pampers, Bruki. 


• Instrumento musical cu lo baha na 12%: 
Instrumentonan musical manera clarinet y trompet lo baha 
di 22% pa 12%. 


Prome Minister a remarca cu esakinan ta solamente algun 
ehempel cu derecho di importacion ta bay baha. Ta trahando 
riba esaki pa asina comunica mas cu comunidad pa asina 
pone tur hende na haltura di tur loke ta bay baha. Gobierno 
di Gabinete Wever-Croes ta traha pa bienestar general di 
pueblo y cu introduccion di e compensacionnan aki, lo alivia 
un poco e costo di bida pa comunidad. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Debi cu BBO na frontera por causa inflacion di 0.7% 


Gobierno a tuma e decision pa bin cu 
compensacionnan den e area di invoerrechten 

R 
ecientemente a tuma luga un en- 
cuentro importante riba e tema di 
maneho nobo y siguridad. Altocomis- 
ario di Polis drs. Ramon Arnhem con- 
huntamente cu Comisario di Polis Rob- 
ert Candelaria a bishita Centrale Bank 
van Aruba. 


E reunion tabata enfoca riba consulta 
amplio y conhunto pero tambe den 
strategia nobo na unda e colaboracion 
integral y amplio cu sector publico y of 
priva. Tambe a haci e oportunidad di 
cera conoci cu e Presidente di Banco 
Central di Aruba Sra. J. Semeleer. 


E combersacion nan tabata uno hopi 
inspirativo y a palabra cu lo intensi- 
fica e colaboracion cu Banco Central. 


Banco Central mes ta un organisacion 
importante y capaz tambe e maneho 
di siguridad ta profesional y innova- 
tivo. Cu cooperacion nan asina aki nos 


di Cuerpo Policial Aruba lo reforsa otro 
den diferente aspectonan riba dife- 
rente tereno pa asina nos por brinda lo 
miho pa Pais Aruba. 


Den cuadro di maneho nobo 


Cuerpo Policial Aruba a reuni cu Banco Central di Aruba 

E 
politico y parlamentario di oposicion a baha fuerte den 
direccion di Minister President y Minister di Finansa di 
Gabinete Wever-Croes I y II basa riba e argumentonan, cu 
den su opinion, ta fofo pa purba hustifica e introduccion di 
mas medida riba e saco di pueblo. Dowers a bisa Minister- 
nan Wever-Croes y Maduro: “Si abo no sa goberna, si bo no 
sa ki bo ta bezig, ta miho bo hala un banda, laga AVP bin y 
haci bo trabou pa bo, paso bo no sa ki bo ta haciendo.” 


Dowers ta haya cu ta tristo pa mira un señora cu a prim- 
inti pueblo cu e ta bay baha gasto, ta core den un auto di 
150 mil florin y tur otro miembro di e gabinete cu ta biaha 
constantemente. Si Gabinete Wever-Croes di berdad kier 
baha gasto, por a baha hopi eynan caba. 


Sinembargo ta kere cu ora Covid a dal, gobierno a drenta 
den un modo di panico, no a scucha di ningun hende, a bay 
Hulanda entrega autonomia di e pais aki a cambio di placa 
bruto y a malgasta e placa ey. Awo ta cobrando e pueblo 
miyones y miyones di florin cu a reparti pa haci campaña cu 
ne. 


Un ehempel di esey, segun Dowers ta e programa di FASE 
cu mas bien tabata un fraude. Ta mayoria di coalicion den 
Parlamento a aproba ley despues pa cubri nan fout. Despues 
di a parti placa pa haci campaña, awe ta buta medida y e 


unico excuus cu MEP tin pa bin cu BBO na frontera y caba di 
horca e pueblo, ta cu AVP tabata den gobierno 6 aña pasa. 
Ningun hende ta kere e storia aki mas, segun Dowers a duna 
di conoce diamars mainta pafo di edificio di Parlamento. 


“Dia cu bo a bin den gobierno, bo a priminti cu bo no ta bin 
ningun medida, pero prome cos cu bo a haci ta dal pueblo 
cu medida. Nos ta corda cu bo a aumenta e debe di Aruba 
y Hulanda a permiti bo hacie tambe. Bo a bay fia placa 
gañando e pueblo cu tin un deficit grandi. Despues a resulta 
cu te hasta a fia placa di mas,” asina Dowers a declara. 


Su conclusion ta cu Wever-Croes y Maduro ta haragan pa 
placa y adicto na medida. Awo nan mester suta pueblo 
pasobra a fia placa brutalmente fo’i Hulanda y no a cumpli 
cu e palabracion di bin cu un reforma fiscal. P’esey ta tristo 
pa mira cu ta bay na frontera pa cobra un BBO cu ta un 
Belasting Op Bedrijfsomzetten caminda tur hende sa cu na 
frontera no tin ningun bedrijfsomzet; loke tin ta importacion. 


Dowers ta kere cu ta pone impuesto riba e homber chikito y 
e homber grandi cu, na su luga, tambe ta bay pas’e bek pa 
e homber chikito. Di e forma aki ta djis aumentando gasto 
pa comerciante y pa pueblo. Gobierno ta e unico cu ta bay 
gana, pasobra comerciante lo sigui traha su placa pa biba y 
ta e pueblo lo sigui hoga den e cantidad di medida. 


Xiomara Maduro 
Xiomara Maduro 
tin cu stop 
tin cu stop 
di castiga 
di castiga 
pueblo cu 
pueblo cu 
medida 
medida 


Parlamentario mr. Arthur Dowers: 

U 
n cos ta cu e partidonan tradi- 
cional AVP y MEP ta pega cu e 
mesun malesa di “friends and fam- 
ily” y otro cos ta cu Nel Oduber 
mes tambe no tin cuero di cara ora 
di acepta pa nombr’e como miem- 
bro den hunta di comisario di WEB 
Aruba N.V. Aparentemente e pago di 
por lo menos dos mil florin pa luna 
ta mucho atractivo p’e nenga. Aki 
nos ta ripara cu e politica bieu di fix 
famia ta biba keto bay den MEP. No 
ban lubida cu Nel Oduber ta tata di 
Dangui cu ta minister den Gabinete Wever-Croes. Ademas Nel 
Oduber tabata un politico activo for di 1975 cu el a subi lista di 
MEP y a dirigi nos pais den funcion di minister-president na tres 
diferente ocasion. 


Tambe ta keda demostra un actitud sinberguensa di un ex-prome 
minister cu ya caba tin un di e pensionnan mas lucrativo den 
henter Caribe Hulandes! Cu awe Nelson Oduber ta un persona 
rico ta danki na su lasonan cu MEP. Na edad di 76 aña, despues di 
como 15 aña cu e ta for di politica e ta gosando di varios pensioen 
acumula di empleado publico, di Eilandsraad y di diputado tempo 
di Antias, di parlamentario di Aruba y di minister-president di 
Aruba. Awo, comosifuera poco, Nel Oduber lo cobra tur luna 
como comisario di WEB mas cu un salario minimo. E pregunta 
ta: Cuanto mas mester pa ta suficiente? Ki ora bo mes lo bisa 
“ta basta” y stop cu abuso di poder y maluza e sistema anticua y 
corupto cu nos gobierno ta maneha e pais aki? 


Ta incomprendibel con Nel Oduber por haya e funcion di comisario 
ora nos tene cuenta cu principio di bon gobernacion. Principio 
di bon gobernacion ta exigi cu un candidato pa bira comisario 
mester ta conoci pa ta imparcial, confiabel y mester tin sufici- 
ente conocemento, habilidad y experiencia. Nel Oduber ta MEP 
y simplemente no por ta imparcial pa cu maneho cu MEP kier 
hiba riba area di energia. Pero Nel Oduber no ta hurista, no ta 
un accountant, no ta un ingeniero. E no a demostra di por hiba 
un empresa na exito financiero den sector priva. Den goberna- 
cion si bay bon of malo, semper a cobra toch y cobra bon. Es 
mas, Nel Oduber siendo lider di MEP y ex-prome minister tambe 
ta co-culpabel pa e deficit y debe biyonario cu pais Aruba a crea 
den e ultimo decadanan. 


Nel Oduber cu su 76 añanan di edad, awor lo mester supervisa 
y controla Alfredo Koolman, un ingeniero studia den maneho di 
refineria y planta di produccion manera WEB. Ta con of kico Nel 
Oduber lo controla y supervisa? E si lo pidi pa lesa e contract 
secreto cu Eagle LNG? E si lo por splica pueblo con nos ta bay 
combina uzo di gas y hidrogeno den produccion di awa y cori- 


ente? E si lo por revisa e deal pa fiansa cu un compania nobo cu 
ta afilia of ta hopi cerca di Arulex Trust? 


“E hendenan aki a para bira sin gevoel, sin escrupulo, nada pa 
nan ta abnormal mas, tur cos por, tanten cu ta den nan inner 
circle. Ta comosifuera cu tin un competencia entre cierto famia di 
ken por probecha mas di e sistema corupto di gobernacion, den 
e caso aki tanto di banda di famia Wever-Croes y awo di famia 
Oduber tambe. Nan lo sigui tambe te dia cu pueblo pone pia abou 
y para corupcion”, asina mr. dr. Ryçond Santos do Nascimento, 
miembro independiente den Parlamento di Aruba a expresa. 


E nombramento di Nel Oduber den Hunta di Comisario di WEB 
entrante dia 1 di juni 2023 ta subraya e motibo dicon mester 
manda un señal den e siguiente eleccion pa tanto MEP como AVP, 
cu e tipo di politica aki no ta aceptabel mas! No tin hustifica- 
cion cu di tur experto, tur hoben bon studia, cu mester saca un 
politico bon para y pensiona, pa e bay sinta un bes pa luna den 
un reunion y pag’e dos mil florin pa luna? 


E critica den comunidad ta grandi, specialmente pasobra gobi- 
erno ta cobrando impuesto na mal ordo, ta aumenta e peso fiscal 
riba comercio y cumprado, ta bisa cu mester baha gasto pero ta 
añadi un miembro mas den e directiva di WEB. Si tur e aña cu 
minister Glenbert Croes a tuma WEB over, cu e no a sinti falta di un 
miembro, dicon awo a core nombra ex-lider di MEP den e puesto 
anto? Y pa haci e asunto mas serio y cu mas holor na corupcion, 
a kita sua di minister-president, esta Lati Wever pa pone primo 
di e mandatario, Gos Oduber y pa awo añadi Nel Oduber, otro 
primo di Gos, den e mesun organisacion. MEP ta demostra aki un 
actitud corupto y no integro dilanti su votadonan y dilanti henter 
e pueblo di Aruba. 


Si mira e constelacion di e hunta di comisario di WEB, anto ta 
hopi cla cu ey ta prome minister Evelyn Wever-Croes ta manda. 
Ningun di e miembronan ta hende nombra a base di escogencia 
di minister Glenbert Croes. E ultimo aki mas bien ta poni den e 
funcion di Minister di Energia pero pa “spek en bonen” pasobra 
e directiva no ta su hendenan y e bufete di abogado tampoco. Pa 
cara a nombr’e Minister di Energia pero mas bien e ta un “minister 
zonder portefeuille” cu no tin nada di bisa den maneho di energia 
di nos pais y pio den e companianan estatal. 


Pues, pa finalisa: MEP a regla pa nan grupo re-financia WEB, 
Elmar y Utilities den un solo financiamento. Nan a pone sua den 
funcion di director pa firma cu Eagle LNG, cu ta hopi yega na e 
bufete Croes, Wever and Ruiz, a duna e dos directornan “golden 
handshake” pa nan no stroba e deal miyonario di gas, a causa cu 
Richard Eman a tuma honor na su mes y retira, a nombra primo 
como presidente di WEB y awo pa culmina, a “fix” Nel Oduber 
pa e haya un aumento di dos mil florin pa luna riba tur e miles di 
florin cu e ta cobra pa luna na pensioen. 


“Asina MEP ta pretende cu e ciudadano ta central. Awo henter 
Aruba a realisa cu ora MEP ta na mando, ta nan famia y amigonan 
so ta central y ta sali beneficia”, di acuerdo cu Ryçond Santos do 
Nascimento. 


Ryçond Santos do Nascimento: 
Nombramento di “Friends and 
Family”: MEP no tin ni gevoel mas! 


Diahuebs, 8 Juni 2023 
POLITICA 
12 
AWEMainta 


T 
a bisto cu tur locual ta bon pa Aruba ta malo pa AVP. Of 
ta pasobra cu no ta nan a logr’e? 


Hidrogeno ta e energia di futuro. Y si como pais bo kier haci 
un diferencia y haci un inversion pa futuro generacion, e 
futuro ta awo. Ta awo mester tuma decisionnan. 


E proyecto Secrets, cu lo trece un boost pa San Nicolas; e 
reactivacion di e refineria, otro boost pa San Nicolas; e zona 
di refineria cu lo bira e industria energetico pa nos Pais, cu e 
vision pa region; tur lo reactiva economia di San Nicolas, cu 
lo bira e otro pilar economico pa nos Pais. Pero pa AVP, tur 
locual cu ta bon pa Aruba, ta malo pa nan. Esaki ta pasobra 
cu a cera porta pa e partido cu ta brasa corupcion. 


Si ta asina malo Secrets cu EAGLE LNG ta pa Aruba, pakico 
AVP a pidi ambos proyecto pa warda te ora nan ta den 
Gobierno pa nan por pronkia cu pluma di otro? Esaki ta 
demostra un biaha mas cu nan interes no ta pa Aruba pero 


pa posibel actonan corumpi cu nan lo por haci. Pero tur 
porta pa corupcion a cera. 


Si Hidrogeno no ta bon, pakico Hulanda ta bay inverti 200 
miyon di euro den Aruba, Corsou y Sint Maarten pa cu tran- 
sicion energetico? Un inversion cu e Caribbean Climate and 
Energy Conference organisa pa Aruba y Hulanda mei ultimo, 
a logra. 


Pero e dolor di AVP ta cu nan fiesta di corupcion den RDA a 
caba pasobra ainda ta fresco den nos memoria e drama di 
Citgo, unda cu e ehecutivonan cu a negocia cu Mike Eman, 
Mike de Meza y Richard Arends, a termina encarcela na 
Merca pa corupcion. 


Porta a cera. Aruba ta liber di coruptonan. Aire fresco di 
bonansa pa nos pueblo, ta supla atrobe riba Aruba. 


Aruba tin su futuro den su man bek! 


Hidrogeno ta e futuro: 


Tur loke cu ta bon pa Aruba, ta malo pa AVP 


E porta pa corupcion di AVP den Refineria a cera 

E 
rapport di IMF ta cla y gobierno ta gaba cu e resultado 
di e rapport, pero IMF ta mustra bon cla cu e situacion 
financiero di pais Aruba ta hopi preocupante. Na aña 2021 
nos por a tende cu producto interno bruto di ingreso di pais 
Aruba a crece cu 30% y na 2022 adicional cu 7%. Gobier- 
no por gaba pero e realidad ta otro y amargo paso loke cu 
pueblo ta mira ta miseria. Nos pais ta den decadencia paso 
ya pueblo su placa no ta yega pa e necesidad basico. Si tin 
placa mester duna indexering na ambtenaarnan. 


Nos por a lesa riba media social cu tin mas di 100 mil 
bezwaarschrift entrega na Departamento di impuesto. E 100 
mil bezwaarschrift ta refleha un situacion alarmante y ta un 
indicacion cu tin cos cu a bay robes. Hopi hende ta papia cu 
nan mester haya placa bek, pero dianan ta pasa sin cu nan 
ta ricibi locual cu nan tin derecho riba dje. Ta obvio cu gobi- 
erno bao signature di partido mep lo uza diferente excuus 
pa e situacion, pero nos di Curpa ta convenci cu aki “hay 
gato escondido”. E ta refleha na prome luga un desesper- 
acion di parti di gobierno pa ranca placa. Tin hasta papia 
cu gobierno ta lucha pa cera e placa pa paga e vakantie- 
uitkering cu empleadonan publico tin derecho riba dje. Sin 
misericordia gobierno a corta den salario di empleadonan 
publico y no poco sino 12.6% y tarda pa duna nan placa 
bek. Historia ta demostra cu partido mep ta un partido di 
medida y sin gevoel y ta forma parti di e mega debe. 


Un otro motibo ta cu gobierno ta haci comosifuera e 
entradanan di impuesto ta halto pa di e forma aki por mustra 
CAft y gobierno Hulandes cu nan ta cumpliendo cabalmente 
cu palabracion haci pa tin un presupuesto mas apropia. Si 
en caso cu mayoria di e bezwaarschriften haya rason, anto 
esaki lo reduci substancialmente entrada di gobierno inme- 
diatamente. 


Sigui gaba cu Aruba su entrada a subi tin como proposito 
tambe pa hustifica sigui biaha, cumpra auto nobo y fiesta. 
Ta corta den overtime den ambtenaarnan. Placa ta drenta 
den caha di gobierno pero ta parce cu e caha ta sin bom 
y ta desaparese. Gobierno no ta bahando su gastonan y a 
crea yen di fundacion pa asina esnan yega na partido por 
haya trabao. Otro aña 2024 ta e ultimo aña di e premienan 
di empleadonan publico y te ainda nos no ta tende e sindica- 
tonan cuminsa move. Costo di bida a subi mas cu 30% den 
ultimo 2 aña y esnan mas vunerable tin cu biba di un sueldo 


minimo, un solo pensioen di behes y no papia mes di esnan 
sin trabao. 


Loke a hala atencion den ultimo dianan tacon sin berguensa 
nos parlamentarionan por bira paso nan ta prefera di keda 
3 den un camber pa spaar di e $450,= cu nan ta haya pa 
estadia pa a bay e reunion di IPKO y mas tristo ta cu nan no 
ta atende e reunion na manera cu mester ta. Gastamento 
di placa di pueblo paso te dia di awe e reunion nan aki no 
a produci nada na bienestar di nos pueblo. Na 2027 pais 
Aruba tin mas cu 1 biyon di debe cu ta caduca y cu pais 
Aruba mester paga bek. Gobierno no ta spaar ni un cen y 
asina e gobierno aki ta sigui aumenta nos debe nacional. 
Si gobierno sigui asina nos debe nacional ta yega 7 biyon 
florin. Tur Aruba su empresanan estatal ta hipoteca y hasta 
a uza nos pensioenfonds pa fia placa segun informacion cu 
nos tin. No ta pornada den COHO tin sugerencia pa bende 
share di Setar, WEB y Elmar etc. 
Nos ta den e tormenta perfecto y e lunanan nos dilanti e 
economia mundial lo crash y banconan lo dalnan porta cera. 
Esnan cu tin placa na banco tin chens di perde locual cu 
nan a spaar. E banco mundial ta pusha pa bin cu e moneda 
digital pa asina tin mas control riba e pueblo. Aruba esaki 
ta tempo pa nos busca cara di Dios y pidi Su misericordia. 
E parlamentarionan supuestamente Cristian lo no sali na 
defensa di nos pueblo. Ta gaba BBO na frontera sin realisa 
cu lo ta e ultimo gota cu lo pone e hemchi pasa over. Partido 
Curpa ta e unico partido cu lo sigui lucha y ta sali na defensa 
di e famia y di nos yiunan. Un gobierno sin Dios ta un gobi- 
erno sin husticia. Esaki ta locual Aruba ta bibando. 


Eric Ras(Curpa): 


Gobierno ta gaba cu rapport di IMF y ta 
lubida e miseria cu nos pueblo ta confronta 

D 
ia 31 di mei ultimo a cuminsa reunionnan entre e par- 
lamentonan di e 3 paisnan Caribense den Reino Hulan- 
des. Riba e prome dia a tuma luga e Tripartiet, caminda cu 
tanto Corsou, Sint Maarten y Aruba a debati cu otro riba te- 
manan importante cu ta regarda e posicion economico, so- 
cial, financiero y educativo di cada pais den Reino Hulandes. 
Despues di esaki, for di 1 di juni te cu 5 juni, a tuma luga e 
reunionnan di IPKO (Interparlementair Koninkrijksoverleg) 
na Den Haag Hulanda. 


Na ocasion di e apertura di e IPKO mei – juni 2023 tanto e 
Presidente di Parlamento di Aruba sr. Edgard Vrolijk y Lider 
di Delegacion di Aruba a hiba nan discurso. Sr. Vrolijk a 
enfatisa riba e reunionnan fructifero y efectivo entre parla- 
mentonan di e paisnan pa atende e asuntonan di reino na 
nivel di dicho plataforma. Asina Presidente di Parlamento sr. 
Vrolijk a enfoca riba e prome dia cu Aruba (y Corsou y Sint 
Maarten) ta hinca den un posicion di “camisa de once varas” 
cu lo mester tuma un ‘consensus’ rijkswet pa asina haya un 
porcentahe abou pa paga e 916 miyon florin di prestamo 
cu Aruba a ricibi pa por a sobrevivi di e pandemia di covid- 
19. Adicionalmente Vrolijk a reteira cu enbes di pusha un 
RAFT (Rijkswet Aruba Financieel Toezicht) riba Aruba y e 
otro paisnan, por regla esaki via di e LAFT cu ya caba Aruba 
ta implementando pa 5 aña. 


Na su turno, e Lider di Delegacion di Aruba sra. Shailiny 
Tromp–Lee a duna un presentacion durante Tripartiet y 
IPKO di e desaroyonan mas recien na Aruba. Y di e manera 
aki Sra. Tromp–Lee a elabora riba e tematicanan cu ta poni 
riba agenda cu ta entre otro trafico aereo entre e islanan, 
aspectonan climatico, sclavitud y colonialismo, geschil- 
lenregeling cu mester haya su atencion debido for di parti 
di Hulanda, y e situacion di e studiantenan Caribense na 
Hulanda. E puntonan aki a keda debati tambe ampliamente 
den e reunionnan plenario den e sala di Tweede Kamer. 


Pero lamentabel ta pa remarca cu ora Parlamento di Aruba 
participa na dicho reunionnan, esaki mester por refleha un 
delegacion di Aruba y no cada fraccion politico ni un parla- 
mentario independiente cu ta participando na Tripartiet y 
IPKO. Den e caso aki, miembronan di oposicion ta bay te 
Hulanda pa haci politikeria cu nan ta custumbra di haci 
na Aruba. Pa haci e situacion mas grave, nan ta compro- 
mete nan mes cu un medio di comunicacion y enbes di trece 
noticia cu contenido na pueblo, nan ta saca tur sorto di redo 


cu no tin nada di haber cu e trabounan di e delegacion di 
IPKO. 


Pues, asina bo ta mira cu Aruba ta wordo representa pa 6 
cara (Accion21, AVP, MAS, parlamentarionan independiente 
y un compania di media) den exterior na luga di un solo 
cara como pais Aruba. Hopi topico importante a bin dilanti 
durante e reunionnan di IPKO cu ta entre otro con pa mehora 
e situacion di nos studiantenan na Hulanda, e importancia 
di e ombudsman cu mester keda realisa mas pronto cu ta 
posibel y e ley riba siguridad di datonan. 
Ta di lamenta pa wak con noticia unilateral ta sali di un 
media comprometi na oposicion (oposicion ta paga cu placa 
di pueblo) y asina duna pueblo noticia di un solo perspec- 
tiva. Esey no por, pasobra asina nunca pueblo lo por forma 
su opinion na un forma obhetivo. Ora un delegacion di Aruba 
ta bay representa e pais den exterior, por ehempel den 
deporte, musica, cultura y principalmente si ta di Parlamento 
di Aruba, e delegacion mester sali papia na nomber di Aruba 
y no di nan partido! 


Parlamentario Ricky Hoek (MEP): 


Nos ta un solo pais y no 6 diferente isla! 


Oposicion no por distingui unda pa haci politikeria y unda pa ta un Arubiano! 

D 
en cuadro di e scarsedad grandi cu tin internacional- 
mente, Aruba tambe ta experiencia retonan pa recru- 
ta y retene cierto specialistanan medico cu tin un diploma 
reconoci pa ley. Pa por garantisa e continuidad di cuido y a 
peticion di instancianan di cuido, Minister di Turismo y Salud 
Publico, sr. Dangui Oduber, a publica un maneho nobo pa por 
garantisa calidad den e proceso pa specialistanan cu a final- 
isa nan specialismo den exterior na universidadnan cu ain- 
da no ta reconoci pa ley por wordo admiti pa traha na Aruba 
y registra nan mes den un registro aparte. Actualmente ya 
caba e specialistanan aki ta haya un excepcion temporal di 
un aña pa traha na Aruba na un instituto di cuido, conforme 
un MB. E excepcion por wordo renoba te cu un maximo di 4 
aña, despues di esaki e specialista medico mester cumpli cu 
e rekisitonan conforme cu e ley di AruBIG pa por mantene 
su registracion. 


E maneho nobo lo haci posibel cu e grupo aki di specialista, 
cualnan ta den scarsedad, lo wordo guia por medio di un 
trayecto pa por haya nan declaracion di competencia segun 
e sistema di CanMEDS. 
E meta ta pa duna e specialista mediconan menciona e 
oportunidad pa pasa door di un asina yama ‘assessment’ 
den cooperacion cu e asociacionnan medico manera ASHA y 


HAVA. E miembronan di e asociacionnan menciona lo evalua 
e specialista den cuadro di su funcionamento a base di 
e competencianan di e sistema di CanMEDS cu entre otro 
Hulanda y Canada ta uza, cual ta e standard aki na Aruba 
tambe. E trayecto aki lo haci posibel cu e specialista medico 
cu completa e trayecto, cual ta tuma mas o menos 1 aña, lo 
por registra su mes den e register di AruBIG. 


Banda di yuda specialista medico cu a studia medicina den 
otro sistema traha conforme e standard di Aruba, Minister 
Dangui Oduber tambe a publica un maneho pa mehora e 
sistema di control, den anticipacion di un decreto nacional 
cu lo cubri esaki mas detayadamente. Pa motibo cu lo bay 
haci e registro di AruBIG publico na comienso di 2024, e 
registro mester ta uno actualisa. A nota cu por ehempel 
algun profesionalnan ta haci peticion pa wordo registra sin 
cu nan tin un dunado di trabou of ta den servicio di un clinica. 
Otronan ta bandona nos isla sin notifica cu nan no ta traha 
mas y duna cuido na nos poblacion. Pa mehora e control aki 
e maneho nobo ta specifica cu ambos caso lo ta motibo sufi- 
ciente pa no procesa e peticion of pa kita e medico special- 
ista for di e registro di AruBIG mesora. E meta di e maneho 
y sistema aki ta pa brinda un servicio di control y transpar- 
encia pa publico y tur instancia den sector di salud. 


Minister di Turismo y Salud Publico cu maneho 
pa specialistanan scars y control pa cu AruBIG 

D 
iamars mainta Minister di Turismo y Salud Publico 
sr. Dangui Oduber a tene un conferencia di prensa 
na Museo Arquelogico Nacional Aruba (MANA). 


Aki e mandatario a firma acuerdo entre TPEF y MANA. 
Cu e acuerdo firma aki ta bay renoba parti di e edificio 
di MANA. Esaki ta bay bira un otro proyecto cu lo wordo 
financia pa Tourism Product Enhancement Fund (TPEF). 


E mandatario a splica cu TPEF ta un fondo di presu- 
puesto cu ta haci inversionnan den embeyecemento 
di producto Aruba. E fondo ta inverti tambe den nos 
herencia cultural y ta mantene nos costanan limpi. 
TPEF a bin ta financiando varios proyecto rond di Aruba 
pa cu nos turismo. 


MANA ta forma parti di nos herencia cultural. Segun 
Minister Oduber, awendia, mas y mas turistanan cu 
ta bishitando nos isla ta puntra pa bishita luganan 
manera un museo. Esakinan ta turistanan cu ta inte- 
resa pa conoce y wak parti di Aruba su herencia. Pa 
e motibo aki e renobacion di MANA ta importante pa 
nos por brinda un producto di calidad na nos bishitan- 
tenan. 


Minister Oduber a indica su maneho di turismo ta dirigi 
na trece turismo di calidad, pa trece e turistanan aflu- 
ente. Ta sigui enfoca den diversificacion di nos turismo. 
Keda haci inversionnan continuo den producto Aruba. 
Keda enfoca den e strategianan nobo di mercadeo pa 
asina nos keda mas competitivo. 


Cultura ta un parti importante cu gobierno kier brinda 
na nos turistanan. Pe motibo aki ora MANA a acerca 
e board di TPEF y a presenta nan masterplan pa cu 
e museo, sin duda a duna e proyecto aki su aten- 
cion debido. Nan a puntra TPEF pa yuda nan realisa 
e proyecto y TPEF mes ora tabata habri pa financia 
e proyecto pero den varios fase. Ora e proyecto aki 
finalisa e museo lo mester tin un galeria di arte hopi 
moderno. Aki lo por tene diferente exposicionnan tanto 
pa nos turistanan como local. 


Turismo ta e driver di nos economia y pa esey ta impor- 
tante pa nos keda inverti den nos producto Aruba. 
Finalmente e mandatario a gradici e Board di TPEF pa 
aproba e fondo y danki tambe na MANA y tur cu ta bay 
haci e proyecto posibel. 


Minister Dangui Oduber: 


TPEF ta bay financia renobacion di MANA 

D 
ia Mundial di Oceano ta un dia observa mundialmente tur aña 
riba dia 8 di juni. E dia aki ta dedica pa eleva conscientisacion 
di e importancia di e oceano y pa promove un maneho sostenibel 
di e recursonan cu e ta duna asina hopi na henter mundo. Mien- 
tras cu Aruba un isla chikito den Caribe, nos ta rondona comple- 
tamente pa lama y di e oceano, esaki ta haci cu e dia aki ta uno 
ainda mas importante pa nos isla. 


Pa celebra e dia aki y pone luz riba dje, Nacionnan Uni a bini cu 
e tema ‘Planeta Oceano, e marea ta cambiando’. Na Ingles, Plan- 
et Ocean: the tides are changing. Cu esaki ta busca pa splica 
cu e nivel di lama pues e marea halto of abou a bin ta cambian- 
do. United Nations (UN) tin planea un evento virtual na unda lo 
pasa e programa cu ta tuma luga na headquarters di UN riba e 
dia aki. Directie Natuur en Milieu (DNM) ta invita un y tur pa sigui 
e livestream event aki cu ta importante pa participa. Asina por 
haya sa kico tur ta e esfuersonan necesario pa cu e oceano y cu- 
alnan ta su reto y potencialnan. 


Nacionnan Uni ta uni forsa cu esnan cu ta tuma decision, manera: 
cientificonan, sector priva, y representantenan di sociedad civil 
pa asina yega na e decisionnan necesario pa pone e oceano na 
prome luga. 


Hopi biaha ta un area cu no ta explora of papia di dje paso tawata 
uza lama solamente pa extrae recursonan for di dje, manera 
piscamento na escala grandi, no ta respet’e y ta causa daño na 
dje pa medio di oil spil, polucion y contaminacion di plastic. 


E oceano ta cubri mayoria di e planeta tera. Ta solamente un parti 
chikito ta explora y e ta keda un mundo misterioso. Aunke cu 
humanidad ta depende di dje y su influencia ta enorme den bida 
diario, e oceano ta haya solamente un parti chikito di nos aten- 
cion y recursonan. 


Aki ta un lista dicon a yega tempo pa pone e oceano na prome 
luga: 
• E ta di importancia economico (Economic Importance): Aruba 
su economia ta depende principalmente di turismo y e oceano 
tin un rol vital pa atrae turista. Aruba su beachnan y lama ta 
bunita, e awa ta transparente, e bida marino y su accesibilidad 
ta atraccion pa turista. DNM ta promove e World Oceans Day y 
e livestreaming event di UN, asina Aruba por wak con ta pone 
enfasis riba e importancia di compromete pa preserva y proteha 
e bida marino cu ta contribui na un turismo sostenibel cu ta 
sostene e economia. 


• E biodiversidad marino. E lama cu ta rondona nos isla ta cas pa un 
cantidad di bestianan marino. Y tambe ta brinda ecosistemanan 
diverso manera e rifnan di coral, yerbanan di lama y matanan di 
mangel. E ecosistemanan aki ta forma habitat pa diferente sorto 
di pisca y otro organismo pero tambe riba tera ta forma habitat 


pa parhanan. Cu observacion di e dia aki dedica na e oceano ta 
enfatisa e necesidad di conservacion manera e Marine Protected 
Areasnan di Aruba cu Fundacion Parke Nacional (FPNA) ta haci- 
endo. 


• Resiliencia di cambio di clima: Cambio di clima y e impacto 
asocia cu esaki ta por ehempel cambio den nivel di lama y cambio 
den temperatura den oceano cu ta impacta e bida marino y Aruba 
no ta un excepcion. Manera por ehempel coralnan cu por haya 
malesa y muri. Pa pone enfoke riba e tema aki, ta bon pa promove 
con ta mitiga e problemanan asocia cu cambio di clima pa asina 
ta miho prepara y ta resiliente na esaki. Protehando e oceano y 
e ecosistemanan ta contribui na resiliencia di nos costanan y e 
comunidad henter. 


• Piscamento sostenibel: Aruba tin un mercado di piscamento cu 
ta un industria importante y ta un manera di sostene calidad di 
bida pa hopi. Practicanan di piscamento cu ta sostenibel ta crucial 
den termino largo. Dia mundial di oceano ta sirbi pa promove 
practicanan di piscamento cu ta responsabel y ta importante pa 
mantene populacion di pisca den condicionnan sano. Esakinan ta 
por ehempel uza redanan cu ta cuadra cu ley, no pisca piscanan 
chikito cu falta pa crece ainda, tampoco no susha nos lama. 


• Polucion di plastic den e oceano: Manera cu a trece dilanti en 
conexion cu Dia Mundial di Medio Ambiente, polucion di plastic 
ta un tema cu ta urgente mundialmente y Aruba su lama tambe 
ta enfrenta problema di microplastics na nos costanan. E tema 
di Dia Mundial di Oceano hunto cu esun di Medio Ambiente pa 
combati polucion di plastic ta pa encurasha gobiernonan, indi- 
viduonan y negoshinan pa tuma accion pa reduci desperdicio di 
plastic, door di promove reciclahe y preveni single-use plastic y 
bini cu alternativanan sostenibel pa plastic. 


E yamada ta keda na comunidad henter pa participa na e 
livestream event cu ta awe riba Dia Mundial di Oceano. Por tambe 
host un screening event unda por trece un grupo hunto pa wak 
esaki y despues elabora riba algun topico di discusion na nivel 
local of internacional. 


E livestream event ta activo diahuebs juni 8, 2023 di 10’or di 
mainta te 1:30’or di atardi via e website; www.UNworldoceansday. 
org of via UN Web tv. E oportunidad aki ta duna cada un persona 
e informacion importante di nos oceano. Esaki ta pa duna opor- 
tunidad pa ta envolvi den combersacionnan y accionnan cu ta 
contribui na e esatado saludabel di e oceano y Aruba su lama pa 
futuro. 


Por bishita e Facebook pagina di dnmaruba pa tur e informa- 
cionnan cu ta pertenece na e topico importante aki na unda ta 
duna e oceano y lama su atencion debido. Feliz Dia Mundial di 
Oceano 2023. 


Dia Mundial di Oceano 2023 


Ta tempo pa pone atencion na e Oceano 

A 
lgun tempo atras, a conduci un estudio pa loke ta e calidad 
di bida di e hobennan di Aruba, y diaranson mainta, a pre- 
senta un update di e estudio aki na Minister di Husticia y Asun- 
tonan Social sr. Rocco Tjon y Minister di Enseñansa y Deporte sr. 
Endy Croes. Un estudio cu ta toca diferente aspecto social, hu- 
dicial y di enseñansa. 


Manera ta conoci, den pasado un investigacion piloto a wordo 
haci bou di algun scol na Aruba, di cual e resultadonan tawata 
hopi valioso. Pa e motibo aki, den e presupuesto di e aña aki, 
hunto cu colega Minister Endy Croes, a aproba pa por conduci 
un investigacion cientifico bou di tur scol na Aruba. Ya caba tin 
mas di dos mil studiante cu a wordo encuesta bou di 42 scol 
na Aruba, di cual e intencion ta cu pa prome di december, ricibi 
e resultadonan preliminario, pa asina adapta nos maneho si ta 
necesario. 


Segun minister Tjon, Gobierno di Aruba ta kere hopi den 
“evidence-based policy”, pues e idea ta pa adapta e maneho 
riba e area di enseñansa, social y hudicial a base di investiga- 
cionnan cientifico. E investigacion cientifico titula “the quality of 
the Aruban youth”, ta toca cuater aspecto cu ta importante pa 
nos hobennan. E prome aspecto ta e contexto escolar, e di dos 
ta e contexto familiar, pero tambe e contexto di e bario, cual ta di 
suma importancia den cuadro di veilige barios. Na mes momento, 
ta enfoca tambe riba e parti di e “wellbeing” di e hoben; e parti 
fisico pero tambe e parti di salud mental. 


Despues cu e analisis aki keda cla, tur e resultadonan lo wordo 
presenta na tur esnan cu a forma parti di e investigacion aki, pa 
asina por bin cu solucionnan concreto. Importante pa menciona 
ta cu e investigacion no ta basa solamente riba encuestanan, 
pero e investigadonan, kende ta e profesionalnan di IPA conhunt- 
amente cu universidad na Hulanda, lo papia cu e directiva di tur 
e scolnan cu a forma parti di e investigacion aki. Banda di esaki 
tin diferente “focusgroups” andando, caminda mayornan di e 
diferente hobennan aki tambe ta haya e oportunidad pa duna 
un splicacion mas amplio riba e diferente puntonan cu ta forma 
parti di e investigacion. 


E mandatario a expresa cu e ta satisfecho di a haya un bista di 
e avancenan pa loke ta e investigacionnan aki, y pa december lo 
haya e resultadonan preliminario, pa asina por tene cuenta cu e 
diferente recomendacionnan cu lo sali afo di esaki pa cu e presu- 
puesto di 2024. 


Minister Rocco Tjon: 


A ricibi un update di e estudio 
“The quality of life of the Aruban youth” 

P 
rome Minister Evelyn Wever - Croes a organisa un Con- 
ferencia di Prensa den cual a trata e topico BBO na fron- 
tera. Prome Minister Wever - Croes a inicia e conferencia du- 
nando un splicacion breve di locual cu a conduci na e situa- 
cion actual di introduccion di BBO na frontera. 


Na 2017 ora cu Gabinete Wever - Croes I a cuminsa goberna, 
desde inicio a traha incansablemente pa mehora e situa- 
cion financiero di Aruba. Ya caba na 2019 por a mira cu 
a yega na un surplus chikito. E motibo principal pa cual a 
pone hopi enfasis riba mehoracion di e situacion financiero 
di Aruba tabata, pa motibo cu pronto lo mester a cuminsa 
paga e debe di 2000 miyon florin cu a wordo crea durante 
Gabinete Eman I y II. Sinembargo den preparacion pa 
cuminsa paga e debe aki, na 2020 e pandemia di COVID-19 
a bati na nos porta cual a hinca Aruba den un debe adicional 
di 900 miyon florin. Na e momento ey e necesidad finan- 
ciero a aumenta y tabatin mester di e placa pa scapa bida 
di hende, yuda Sector Comercial, Sector Priva, yuda esnan 
cu a perde trabou y mas. Aworaki cu e pandemia ta tras di 
lomba, mester bolbe prepara pa paga e 2000 miyon florin y 
e 900 miyon florin cu a bin acerca. 


BTW of alternativa 
Prome Minister Wever - Croes a sigui splica cu den prepara- 
cion pa paga e debenan aki, aña pasa na luna di augustus 
2022 mester a tuma un decision. Na e ocasion tabatin un 
proposicion riba mesa cual tabata pa bin cu un BTW cu 
inicialmente lo tabata un porcentahe entre 6% y 18%, cual 
despues a cambia pa entre 6% y 14%. E preocupacion cu a 
wordo vocifera e tempo ey door di gremionan y comunidad 
tabata e efecto di inflacion cu introduccion di BTW por a bin 
cu ne, net na e momento ey cu tabatin e guera na Ukraina. 


E calculacionnan cu a haci a indica cu e BTW cu lo por 
genera 70 miyon florin, cu ta necesario pa cuminsa paga e 
debenan, lo por a causa un inflacion di te cu 9.9%. Pues na 
e momento ey a busca un otro alternativa y a yega na e deci- 
sion pa aumenta e BBO cu 1% cu tambe ta trece 70 miyon 
florin aden. Asina lo genera menos inflacion, esta 1.4% 
enbes di 9.9%. 


BBO na frontera ta crea “level playing fiel” pa comercian- 
tenan 
Na e momento ey, gremionan sindical y gremionan comercial 
hunto, a presenta un rapport na Gobierno cu nan a yama: 
“Level Playing Field” dia 25 october 2022. Den e rapport 
aki, e recomendacion number 1 di e gremionan ta pa bin 


cu BBO na frontera, mirando cu esaki ta un belasting mas 
husto, e ta crea un level playing field / situacion mas husto, 
entre comerciantenan local y esnan cu ta importa. Ademas, 
den e rapport e gremionan a indica diferente motibo dicon 
mester bin cu e BBO na frontera, e documento a wordo firma 
door di un combinacion di gremionan comercial y gremionan 
sindical. Entre otro: Aruba Food & Beverage Association 
(AFBA), Aruba Jewelers Association (AJA), Kamer van Kamer 
van Koophandel (KvK), Sindicato di Empleadonan Publico y 
Priva di Auba (SEPPA), San Nicolas Business Association 
(SNBA), Sindicato di Polis di Aruba (SPA), Vacation Rentals 
Professionals Aruba (VRPA) Vereneging van Werknemers 
met een Individuele Arbeidsovereenkomst bij WEB N.V. 
(VWI), Aruba Financial Center Association (AFCA), Aruba 
Hotel and Tourism Association (AHATA), Aruba Trade & 
Industry Association (ATIA), Comerciantenan Uni Aruba 
(CUA), Insurance Association of Aruba (IAA), Sindicato 
di Maestro di Aruba (SIMAR), Sindicato di Trahadornan 
den Telecomunicacion (STT) y Werkgevers Arubaanse 
Bouwnijverheid (WAB). 


BBO na frontera tin inflacion mas abou 
Prome Minister Wever - Croes a sigui splica cu unabes a 
haci calculacion di inflacion ta mira cu BBO na frontera lo a 
genera un inflacion di 0.7%, si compara henter e scenario 
por mira cu e BTW lo por a trece un inflacion di te cu 9.9% 
y e BBO di 1% tabata trece 1.4 % di inflacion. Pues a scoge 
pa esun di mas abou cu ta e BBO na frontera di 0.7%. 


Pa conclui, Prome Minister a agrega cu, e timing na e momento 
aki ta yuda pasobra manera cu a mira den e rapport di IMF 
cu a wordo publica dialuna e siman aki, inflacion ta bahando 
na Aruba. Aña pasa nan a calcula cu pa e aña aki lo tin un 
inflacion di 5.5% pero aworaki nan ta cambia e pronostico 
y e ta yega te na 3.2%. Esaki lo duna alivio paso pa comu- 
nidad cual ta loke cu ta importante. 


Gobierno ta netamente aplicando e recomendacion cu 
gremionan a indica den rapport “level playing field” 

S 
iman pasa, Minister di Husticia y 
Asuntonan Social sr. Rocco Tjon a 
reuni cu KPA y Setar den cuadro di e 
siguiente fase di e proyecto di camara 
di surveillance. Durante e reunion aki, 
a ricibi un presentacion di e siguiente 
fase cual lo wordo aproba e luna aki, 
y esaki lo percura pa ful centro di ciu- 
dad di playa ta ekipa cu camara di sig- 
uridad. Asina, por conclui cu desde e 
inicio di Gobernacion di Gabinete Wev- 
er-Croes, tin un total di 219 localidad 
cu tin camaranan di siguridad, y cu e 
aprobacion di e proyecto aki, lo bay bin 
47 camara di siguridad adicional, pa 
asina sigui combati criminalidad riba 
nos isla. 


Manera ta conoci, e prome fasenan 
cu a wordo ehecuta pa loke ta cama- 
ranan di siguridad tawata den e high- 
rise area specificamente banda di lama 
y e high-rise hot zone, como tambe pa 
area di centro di ciudad na San Nicolas. 
Adicionalmente, a aproba tambe e 
camaranan cu ta bay wordo pega na 
e 47 luganan strategico, pa asina por 
asisti Cuerpo Policial aun mas, pa 
combati criminalidad mas eficiente. 


Ta asina cu siman pasa a haya presen- 
tacion di e siguiente fase cual proba- 
blemente lo wordo aproba e luna aki, y 
esaki lo percura pa ful centro di ciudad 
di playa tambe ta ekipa cu camara di 
siguridad. Banda di esaki, e proyecto 
pa loke ta e Operation Command 
Center tambe ta den pleno ehecu- 
cion, caminda e diferente fasenan di e 
proyecto di camara lo wordo centralisa 
na e localidad aki, pues loke ta e 
imagennan, esakinan lo wordo super- 
visa y analisa door di un ekipo multi- 
disciplinario, kende tambe lo comparti 
e imagennan cu e departamentonan 


hudicial cu tin mester di esaki pa por 
eherce nan tarea. 
E proyecto aki ta conta cu un inversion 
di alrededor di 700 mil florin, mirando 
cu e edificio lo bay wordo renoba y 
restaura por completo, pa por cumpli 
cu e exigencianan ambos di e opera- 
dornan cu lo wordo ubica akinan como 
tambe e aspectonan di siguridad. E 
inversion aki lo encera e parti di tecno- 
logia entre otro tur e pantayanan y 
software cu ta necesario, mueblesnan 
nobo, pero tambe e parti di mantencion 


pa e cinco añanan nos dilanti, pues tur 
loke ta encera mantencion tambe lo 
wordo cubri den cuadro di e proyecto 
aki. 


Por ultimo, e mandatario a indica 
cu desde e inicio di Gobernacion di 
Gabinete Wever-Croes, tin un total di 
219 localidad cu tin camaranan di sigur- 
idad, y cu e aprobacion di e proyecto 
aki, lo bay bin 47 camara di siguridad 
adicional, pa asina sigui combati crimi- 
nalidad riba nos isla. 


Minister Rocco Tjon: 


A reuni cu Setar den cuadro di e siguiente 
fase di proyecto di camara di siguridad 

D 
urante un bishita di trabou cu el a realisa 
na Aruba siman pasa, Bòi Antoin di Fun- 
dacion Historico Cultural Boneriano (FuHiKu- 
Bo) a tene un reunion fructifero cu director di 
TeleAruba Giovanny Kock, compaña pa Richie 
Velasquez y Giovanny Muller, empleadonan di 
e planta di television. A fortifica e lasonan di 
cooperacion cu ta existi pa alrededor di 7 aña 
caba entre FuHiKuBo y TeleAruba. 
Tempo cu Victor (Toko) Winklaar tabata 
director di TeleAruba el a pidi pa por a trans- 
miti e programa Herencia na e planta aki. 
Desde e tempo ey tur siman FuHiKuBo ta 
manda fielmente su programanan Herencia 
Aruba. Ta pasa nan principalmente riba 
diasabra y diadomingo. 
Mas aleu tur documental, tambe tin biaha ‘Aki 
Boneiru’, ta bay TeleAruba. Esakinan ta ripiti 
tambe na e canal cultural di TeleAruba. 
Durante e combersacion na TeleAruba a 
papia riba formulanan cu por aplica pa realisa 
produccionnan hunto, saliendo for di e punto 
di bista cu idioma y cultura por uni e tres 
islanan ABC. Ta pensa aki den direccion di 
produccionnan conhunto pa ilumina cultura y 
historia di e tres islanan aki. 


Combersacion fructifero 


FuHiKuBo y TeleAruba a fortifica cooperacion 


D 
epartamento di Aduana ta informa su cli- 
entenan cu diadomingo venidero 11 di 
juni 2023 no lo tin sistema Aduanal di ASYCU- 
DA entre 8.30’or di mainta cu 3.00’or di atar- 
di en conexion cu trabou di mantencion nece- 
sario riba Aduana su infrastructura di red. 


Departamento di Aduana ta spera di por a 
informa debidamente y alabes ta pidi disculpa 
pa e inconveniencia cu e interupcion aki por 
causa. 
Pa cualkier pregunta por tuma contacto cu 
Aduana na 523-8888. 


Riba e foto por mira di robes pa drechi Giovanny Muller, Richie Velasquez, 
Boi Antoin y Giovanny Kock, director di TeleAruba. 


Departamento di Aduana ta informa: 
No lo tin sistema di 
ASYCUDA diadomingo 
dia 11 juni di 2023 

C 
u hopi orguyo Enseñansa pa Em- 
pleo (EPE) a otorga na e prome 
grupo di cursistanan nan certificado di 
Casino Dealer. 


Ta pa prome biaha cu EPE ta ofrece 
curso di Casino Dealer. Un curso cu a 
bira posibel danki na e auspicio y sosten 
di Aruba Marriott Resort & Stellaris 
Casino cu pone varios mesa di Casino 
na disposicion di EPE, a pone diferente 
supervisornan disponibel pa por duna 
instruccion durante curso. Un curso 
cu a haya contenido danki tambe na e 
apoyo di Asociacion di Casino Aruba. 


E intencion di Enseñansa pa Empleo ta 
pa keda brinda y ofrece cursonan pa 
complementa e demanda cu awor tin 
den e mercado laboral. 


Durante e curso a pone hopi atencion 
na siña cada cursista con pa domina 
ficha. Tambe e curso a concentra hopi 
riba customer service na mesa den 
Casino. Ademas di esaki cada cursista 
a haya instruccion riba e weganan mas 
popular den casino manera Caribbean 
Stud Poker, Let it Ride, Three Card 
Poker, Ultimate Texas Hold’em Poker y 


Black Jack. 
Cu e curso di Casino Dealer, perso- 
nanan cu ta interesa den traha den e 
ramo di casino y hospitalidad, lo haya 
un oportunidad pa cuminsa nan carera 
cu un certificado reconoci pa e indu- 
stria hotelero. 


E prome grupo cu a ricibi e oportun- 
idad pa sigui e curso piloto aki, tabata 
consisti di personanan cu ta trahando 
den casino caba cu kier a upgrade nan 
funcion. 


Un palabra di gratitud ta bay na Aruba 
Marriott Resort & Stellaris Casino pa 
nan apoyo, Un danki special na Raquel 
Vrolijk y Chareldine Krosendijk cu a 
dedica alma y curason na duna e curso 
contenido y haci ‘Casino Dealer’ un 
realidad. 


Pa fin di Augustus EPE ta ofreciendo 
atrobe e curso di Casino Dealer. 
Inscripcion ta habri na Juli. Curso di 
Dealer di Casino tin un duracion di 13 
siman. E ta 3 biaha pa siman (dialuna, 
diaranson y diabierna 14:15-16.30). 
Inscripcion ta Afl. 50,- y e curso mes 
ta Afl. 450. 


Pa mas informacion bishita e website di 
Enseñansa pa Empleo, epearuba.com 
of por yama libremente na 582.5662. 


EPE pa prome biaha ta presenta 
exitosamente e curso di Casino Dealer 

BACKGROUND 
20 DECEMBER 2018 Asamblea General di Nacionnan Uni a adopta reso- 
lucion 73/250 proclamando Dia Mundial di Siguridad pa Consumo di 
Cuminda (World Food Safety Day) y entrante 2019, 7 di juni lo celebra 
beneficionan di alimento cu ta conta cu norma di higiena, sanidad y 
siguridad den nan produccion y preparacion. Dia Mundial di Siguridad 
pa Consumo di Cuminda ta sirbi pa: 
• haci hende consciente di tema cu ta concerni higiena, sanidad y sigur- 
idad den produccion y preparacion di cuminda 
• demostra con pa preveni maleza aplicando medida pa garantisa un 
produccion y preparacion higienico, sano y sigur di cuminda 
• discuti enfoke colaborativo pa mehora higiena, sanidad y siguridad 
den produccion y preparacion di cuminda den tur sector concerni 
• promove solucion y forma pa haci cuminda mas sigur pa consumo 


TEMA PA 2023: 
Standard pa siguridad di consumo di cuminda ta salba bida 
Standard ta provee guia pa maneha alimento den un forma higienico pa 
agricultor y procesado di alimento. Nan ta defini nivel maximo di aditivo, 
contaminante permiti den alimento, residuo di pesticida y medicacion 
veterinario uza pa cria di bestia, cu por ser consumi pa un y tur. 
Ademas, standard ta specifica con pa midi, pisa, paketa y transporta 
alimento den un forma sigur. 
Y aplicacion di standard ta permiti pone label pa duna informacion 
nutricional y posibel contenido alergenico pa consumidor saca afo si e 
alimento ta sigur pa nan consumo. 
Mayoria gobierno y organisacion a adopta y ta enforza standard pa 
alimento basa riba acesorio cientifico di riesgo, cubriendo riesgo di 
caracter biologico, kimico y fisico. Standard por ser desaroya pa gobi- 
erno of organisacion individual of pa organismo regional of intergu- 
bernamental pa standarisacion. Un tal organismo pa standarisacion 
di calidad y siguridad pa consumo di cuminda ta e Codex Alimentarius 
Commission, of simplemente Codex. 
Codex ta e organismo den cual representante di 188 pais miembro y 
un organisacion miembro (Union Europeo) ta traha hunto pa asegura 
siguridad pa consumo di cuminda. 
Na 2023, e di 60 aniversario di Codex, nos ta celebra standard pa 
consumo di cuminda pa defini e trayecto pa siguridad pa consumo di 
cuminda pa un y tur y tur caminda. 
Fuera di Codex Alimentarius ta existi e Standard ISO 22000 pa Food 
Safety Management. 
E organisacion Global Food Safety Initiative (GFSI) ta aproba y 
reconoce programa pa maneho di siguridad pa consumo di cuminda 
basa riba GFSI Benchmarking Requirements, cu ta deriva di e Codex 
Alimentarius.. Algun programa aproba ta FSSC 22000 (basa riba ISO 
22000). BRC y IFS. 
HACCP, uza na Aruba, pa hotel y restaurant, ta un programa di sigur- 
idad pa consumo di cuminda. 


Impacto di cambio climatico riba siguridad pa consumo di cuminda 
Cambio climatico tin multiple impacto riba e siguridad pa consumo di 
cuminda, directo y indirecto, y ta menasa salubridad publico. Cambio 
den patronchi di awasero, tempo, aumento di temperatura averahe 
anual y evento di tempo extremo lo afecta den forma no uniforme dife- 
rente region productor di alimento, cu impacto negativo riba siguridad 
alimentario mas tanto den paisnan den desaroyo y tambe nutricion. 


Dos factor principal, temperatura y humedad ta causa entre otro: 
• modificacion di e contaminacion di awa y cuminda pa patogeno bacte- 
rial y viral, cual ultimo ta cambia den nan forma di sobrevivi y trans- 
mision. 
• cambio den incidencia y crecemento di fungi (schimmel) y formacion 
di micotoxina. Micotoxina ta ser produci pa cierto fungi riba cultivo 
manera trigo, maishi, aros y por causa efecto toxico agudo y malesa 
cronico (incluso cancer) den tanto ser humano como animal di cria. 
• expansion di algal blooms den lago y oceano, interactuando cu 
nutriente di origen agricola of awa (no purifica) di riool, afectando 
ecosistema y especie marino pa consumo humano. 
• un riesgo halto di zoonosis (malesa transmiti di animal pa ser humano) 
emergente, cambio den sobrebibencia di patogeno y alteracion di 
malesa transmiti via vector (p.e. sangura) y parasito den animal, lo cual 
por necesita un aumento di medicacion veterinario, cu posibel aumento 
di nivel residual den producto di origen animal. Esaki no solamente ta 
presenta posibel riesgo agudo y cronico pa salud humano, pero tambe 
ta ser relaciona cu un aumento den resistencia contra medicamento 
antimicrobial pa patogeno den ser humano y animal. 
• un posibel aumento di uzo di pesticida y consecuentemente nivel 
residual den producto agricola ora sistema di agricultura ser adapta na 
e creciente problema di plaga y especie invasor cu ta menasa cultivo, 
causa dor di cambio climatico. 


Den e articulo Climate Change and 
Emerging Food Safety Issues: 
A Review (Duchienne-Moutien et alii, Journal of Food Protection, 
Vol.84, No.11, 2021, pp. 1884-1897) ta describi cu subida di temper- 
atura ta aumenta (1) presencia di parasito den pisca y planta di awa 
dushi, (2) fungi afectando maishi y trigo, (3) salmonella den galiña, 
(4) bacteria di genera Vibrio den mariscos (un ta “flesh eating bacte- 
rium”). Aumento den humedad y awasero por aumenta contaminacion 
di lechuga, alfalfa, celeri, ciboyin cu E.Coli y Salmonella y via aerosol 
contaminacion di tomati cu Salmonella. 
E problema mayor ta fungi y micotoxina, generalmente di genera 
Aspergillus, Fusarium, Penicillum y Alternaria. Fungi micotoxigenico ta 
afecta maishi, aros, nuez, koffie, cereales, fruta seca, specerij, cultivo 
pa cria di bestia, fruta y berdura. 
Union Europeo mediante e programa CLEFSA (Climate Change as a 
driver for Food Safety) di e European Food Safety Authority a saca un 
rapport titula “Climate change as a driver of emerging risks for food 
and feed safety, plant, animal health and nutritional quality” riba e 
problema di cambio climatico riba e siguridad pa consumo di cuminda. 
Food and Agriculture Organization (FAO) den e rapport “Climate 
Change: Unpacking the burden on food safety” a documenta e prob- 
lema pa por establece un programa di accion. 


SITUACION NA ARUBA 
Sector di servicio di cuminda (restaurant, takeaway, snacktruck, 
catering, servicio di entrega) y tur persona, empresa encarga cu 
produccion y preparacion di cuminda mester aplica regla stipula pa ley, 
cu ta ser controla, pero pa benta di cuminda den supermercado sigur- 
idad pa consumo di cuminda no ta regla pa cuminda daña of fecha di 
expiracion pasa. Y no tin claridad pa producto agricola local bendi den 
supermercado, con pa confirma cumplimento cu standard necesario.. 
E International Standards for Phytosanitary Measures hunto cu e 
Codex Alimentarius di Food and Agriculture Organization pa siguridad 
pa consumo di cuminda y e standardnan pa salud di animal di World 
Organization for Animal Health ta forma e tres pilar pa sector primario 
(agricultura, cria y pesca) pa combati maleza y plaga y percura pa 
siguridad pa consumo di cuminda. 
Gobierno mester adopta un maneho combinando siguridad alimen- 
tario, salud di planta y siguridad pa consumo di cuminda pa sigura 
calidad, siguridad y disponibilidad di alimento nutritivo na Aruba. 


Eight to eight, because our planet can’t wait campaign 
Dia mundial di siguridad 
pa consumo di cuminda 

Recientemente un amigo y fiel lector di mi articulonan a manda 
mi un pida di un articulo cu Adam Gopnik a skirbi den The 
New Yorker. E pieza ta parti di un reseña di e critico/autor Max 
Beerbohm riba e skirbimento di James A. McNeil Whistler, miho 
conoci como pintor. (Whistler a pinta e famoso “Whistler’s 
Mother” balora na mas di 30 miyon dollar). Beerbohm ta 
compara escritura cu discurso como maneranan di expresion y 
ta elogia Whistler pa su estilo di skirbi. 


E pieza di Beerbohm a inspira mi pa analisa mi propo esfuer- 
sonan como autor na Papiamento y te asina leu cu mi por, purba 
sigui ehempel di Whistler. 


E problemanan na Papiamento ta hopi. Manera Beerbohm ta 
alega, como autor mi mester tuma na cuenta cu skirbimento, 
como un manera di expresion, tin di competi cu comunica- 
cion oral. Skirbimento definitivamente ta den desventaha. 
Esun cu ta papia no tin mester di depende solamente riba loke 
e ta bisa; e tin ayudo di su “body language”, su cara y mannan 
cu ta constantemente den movimento y ta hopi expresivo. Cu 
un dede den laira, Alvaro Uribe, ex-president di Colombia, por 
duna tremendo enfasis na su palabranan. Tambe e orador ta 
haya ayudo di su bos cu tur su inflexionnan y su paso variabel, 
lento of rapido. Cu esakinan, esun cu ta tene un discurso por 
hasta crea diferente nuance sutil. E predicador evangelico Billy 
Graham tabata maestro di halsa of baha su bos pa hala mas 
atencion na loke e ta bisa. Den e dianan mas dificil di Reino 
Uni durante e di dos Guera Mundiale prome minister Winston 
Churchill, uzando tur e recursonan di papiamento, a inspira y 
uni su pueblo cu su discursonan na radio. 


Pero nos cu ta skirbi? Pa tur efecto, ami ta depende comple- 
tamente di e palabranan cu mi a scoge, di e secuencianan cu 
mi scoge pa posiciona e palabranan y di e simbolonan. Nos 
“Vocabulario Ortografico” ta yama nan signo di lesa. Tambe 
mi ta depende di e presentacion grafico di palabranan, uzando 
letternan minusculo of mayusculo, den bold of cursivo. Mi 
mester uza e poco recursonan disponibel pa expresa tur loke mi 
mes lo por a expresa cu mi bos, cara, mannan y otro gestionnan 
si mi tabata un orador. 


Benny Nisbet, ex-lider di Partido Poltico Arubano, a hiba e uzo 
di lettternan mayusculo pa hala atencion te un otro nivel. Pa 
hopi aña Sr. Nisbet tabata skirbi henter su relatonan pa prensa 
uzando letternan mayusculo exclusivamente. Ami ta convenci 
cu e practica aki ta contra-productivo. E autor cu tabata firma 
su articulonan “e. e. cummings” tabatin e reputacion di nunca 
uza letternan mayusculo. E practica aki ta tambe ta contra- 
productivo. 


Na Papiamento, escogencia di palabra ta presenta un dificultad 
grandi pasobra no ta existi un diccionario di Papiamento cu ta 
splica e nificacion di un palabra den diferente contexto y cu 
ta lista nan uzo y su sinonimonan. P’esaki mi ta uza e diccio- 
narionan di otro idioma, principalmente Ingles. Esaki ta duna 
mi e palabra cu ami kier scoge, pero despues mi mester yega 
na e palabra na Papiamento, sea via e Diccionario Ingles- 
Papiamento di Sr. Jossy Mansur of uzando idioma Hulandes via 
e Grootwoordenboek di e pareha van Putte-deWindt. 


Segun edufind.com, e signonan di lesa ta wordo uza pa struc- 
tura y organisa bo skirbimento. (E Vocabulario di Ortorafia 
di Papiamento tin un lista di 11 signo cu nan nomber na 
Papiamento, pero no ta menciona pa kico cada un ta wordo 
uza). Puntonan, signo di pregunta y signo di sclamacion 
normalmente ta indica fin di un frase. Tambe e signonan ta 
duna sentido, claridad y enfasis den frasenan. Tres punto (...) 
ta reemplaza texto cu e autor no kier inclui den un citacion of 
nan ta indica un pausa. Imagina bo si un buki ta wordo skirbi 
sin simbolonan cu ta instrui e lesador manera un tocado di fiyo 
cu ta lesa partitura di musica. 


Otro herment grafico cu e ami ta uza ta letternan diki (“bold”) of 
cursivo (“italics” na Ingles). Palabranan cu letternan diki of cursivo 
ta otro manera di hala atencion di e lector of enfatica un topico 
den e texto. Letternan cursivo ta wordo uza tambe den un citacion 
di un declaracion pa mustra na unda e orador a pone atencion. 


Desafortunadamente, tin corant cu ta elimina tur letter cursivo 
den articulonan cu nan ta ricibi. Esaki ta debilita e skirbido 
ainda mas. Recientemente un corant cu normalmente si ta uza 
letternan cursivo, accidentalmente a cambia tur pa letternan 
normal. Casualmente net e dia ey mi a cita un expresion cu 
tabata inclui palabranan cursivo pa pone enfasis riba cierto 
punto. Mi a adverti cu e palabranan cursivo tabata di esnan 
cu mi a cita. Pero como e palabranan cursivo a keda elimina, 
varios lector cu a lesa mi advertencia a contacta mi pa puntra 
mi ta kico por a pasa. 


Pa mi trata di yega na e nivel cu Beerbohm ta yama un 
“cadencia vocal claro”, mi ta haci un ultimo test; un examina- 
cion di calidad prome cu mi somete e articulo pa publicacion: 
Mi ta lesa mi columna na bos halto y si mi lesamento cuminsa 
vacila mi ta restructura e texto pa e por lesa facilmente. Mi ta 
realisa cu mi skirbimento ta leu di ta perfecto, pero mi ta sigui 
purba mehor’e. 


- Clyde R. Harms Sr. 


Skirbimento Compara cu Papiamento 
Como Manera di Expresion 

Fortaleza pa Famia 


HOPI hende no ta compronde of no kier compronde cu e diabel a bini pa horta mata y destrui. Bo ta mira hende grandi 
ta comporta nan mes manera mucha chikito, rechasando locual ta berdad, y garando na mentira. 


Como creyente nos tur tin lucha contra e reino di scuridad y di berdad nos lucha no ta contra carni y sanger, y nos 
armanan cu nos ta bataya cune no ta carnal ma poderoso den Dios pa basha fortinan abao (2 Corintionan 10:3). 


Nos bida di oracion ta pa haci nos menos vulnerabel na e atakenan di e enemigo, p’esey laga bo bida di oracion ta uno 
firme y fuerte, pa asina bo por rechasa tur flecha sendi di e enemigo. 


Diabel ta mas sabi cu hende, esey tur hende mester sa, y e ta pone su trampa pa tur hende, no ta importa con sabi bo ta. 
Ta solamente e presencia di Dios den bo bida por scapa bo, ta p’esey Dios a presenta na nos tur sin excepcion, of miho 
bisa na mundo completo (Juan 3:16-18). 


Tur hende cu confesa cu nan boca y kere den Cristo Hesus (Juan 1:12+13 y Romanonan 10:9-10) ta bira yiu di Dios, y 
ta ricibi bida eterna, ma esnan cu rechasa y chercha lo sufri e consecuencia. Cual ta para skirbi den Juan 3:36, 


Hopi no kier scucha y kere e Berdad, pero e ta para skirbi (Mateo 13:24-30) y cu pronto nos lo reconoce ken ta esnan 
cu ta biba cu Fe y confiansa den Dios, y esnan cu ta biba pa nan mes, den nan inmoralidad, capricho y falta di pordon. 
P’esey e evangelio mester wordo predica. 


Dios no por revela su proposito na un persona cu ta nenga di arepenti y confesa su pica (Hechonan 2:38). 
Si un hende no reconoce y arepenti y aparta for di pica su bida lo no cambia. Maldad a aumenta asina tanto cu ta impo- 
sibel biba sin Cristo Hesus den nos bida. 


Nos ta bibando den e tempo manera Genesis 6 :5 caminda tur intencion y pensamento di hende su curason ta basa riba 
maldad so. 


P’esey mes den Mateo 28:19 Hesus ta bisa, bin cerca mi tur cu ta cansa y carga y lo mi duna boso sosiego. Pero hopi ta 
esnan cu ta hunga wise y ta kere cu nan mes por resolve nan asunto, y ta sigui 
den nan bagamunderia, rechasando asina e bondad y cariño di Dios pa salbacion. 


Den Salmo 91 ta para skirbi: 
Esun cu ta biba bao di e proteccion di e Altisimo, lo permanece den e sombra di e Todopoderoso. Pa nos permanece den 
e sombra di e Todopoderoso, nos mester tin Cristo Hesus na prome luga den nos bida, e no ta asunto di pone Bijbel habri 
riba mesa den sala, mientras cu bo tin curason dobel (Santiago 1: 5-8). 


Dios ta luz y den dj’E no tin nada, nada di scuridad, scuridad ta purba di drenta tur caminda y si nos bay purba haci wega 
cune e ta ciega nos bista (Huesnan 16:4-21). 


Chansamento cu pica tin hopi famia kibra, y hopi mucha den problema, cu tristesa y dolor pasobra nan mayornan a bay 
chansa cu inmoralidad , y e resultado a bira divorcio. No lubida cu e ladron a bini pa horta, mata y destrui (Juan 10:10). 


Un clamor mester wordo lanta na Dios, pa Dios tene misericordia y yuda cera tur scheur den muraya di famia. Specialmente 
caminda mayornan no tin comunicacion cu otro y yiunan ta pa nan cuenta. 


Dios tene misericordia, 
Sinceramente, Pastor Marcel Balootje 


Chansamento cu pica por ta desastroso 

Señor ta mi wardador, mi no tin falta di 
nada; Den cunucu di yerba berde, E ta 
ponemi sosega. E ta hibami na awa trankil, 
“pa mi bolbe hanja forsa” 
Salmo 23:1-3 


Cu imenso dolor na nos curason, nos ta 
anuncia feyecimento inespera di: 



Albertina Clara Kelly 
mihor conoci como: 
“Betty of Tante Betty” 
*07-08-1946 - †06-06-2023 


Sobrina Iha stima mescos cu yiu: Jane 
Dabian-Lacle 


Mayornan: 
†Lorenzo Kelly 
†Marthilda Kelly 


Ruman nan: 
†Jan Frederik, 
†Francisca “Ica” Silva Kelly, 
Juanita Lacle-Kelly, 
†Emiliana “Chomimi” Lacle-Kelly, 
Silvia Kelly, 
†Efigenio “Efi” Kelly 


Sobrina y sobrino nan: 
Edgar, Astrid, Hubert, Mildred, 
Francis, Floyd, Marvin y nan famia 
Helen, Anthony, Irene, 
†Roland, Connie y nan famia 
Ayza, Lisette, Leo, Roy, 
Alwin, Jane y nan famia 
Elaine, Shakira y nan famia 
Jeffrey, Lixandra, Nathaly y nan famia 


Prima y Primo nan 
Ihanan 
Amiga y Amigo nan. 
Aurora koolman y famia 


Y demas famia mucho hopi pa menciona 


Ta invita pa acto di entiero cual lo tuma 
lugar na Aurora Funeral Home diabierna 9 di 
juni 2023 di 9’or pa 11’or di mainta. 


Despues lo sali pa Santana Catolico na 
Playa. 


He who dwells in the shelter of the Most High will 
rest in the shadow of the Almighty 
Psalm 91.1 


With deep sorrow, we announce the passing 
away of our beloved father, grandfather, and 
great-grandfather. 


Lodewijk (Louis) 
Frederik van Delden 
St. Maarten, December 22, 1935 
† Aruba, 04 June 2023 


On behalf of his Children: 
Mildred (Milly) van Delden 
Mirna van Delden and Gerrit Lopik 
Lodewijk (Wijkie) van Delden 
Adolf (Dolfito) van Delden 


Mother of his Children: 
Evelina Boekhoudt 


Grandchildren: 
Ferdinand Becker (Holland), Elvira van Delden 
(Holland), Mandy van Delden (Holland), 
Michell Verhaaren (Holland), Louis van 
Delden (Aruba), Adrian van Delden (Aruba). 


Great-grandchildren: 
Isabella, Romy, Noe, Liz, Faye, Amalia, Mathijs. 


Brothers and sisters: 
† Henk van Delden and family 
†Marion (Baby) van Rooij-van Delden and 
family 
†Jan van Delden and family 
†Renier van Delden and family 
†Wim van Delden and family 
†Johan (Movie) van Delden and family 
†Adolf (Dop) van Delden and family 
Sophia van Delden and family (Curaçao) 
Gladis Peterson and family (Holland) (Aruba) 
Family and Friends 


Best friend: Petrus Auwerda and the brethren 
of Lodge El Sol Naciente No.113 Aruba 


Fam: van Delden, Fam. van Schuppen, Fam. 
de Cuba, Fam. Gorissen, Fam. Sprock, Fam. 
Meyer, Fam. Peterson, Fam. Zeidan, Fam. 
Salazar, Fam. Hering, Fam. van Casteren, 
Fam. Lejeuz, Fam. van Reenen, Fam. Dabian, 
Fam. Maduro, Fam. Canela, Mari Fam. Croes, 
Fam. Blume, Fam. Vrieswijk, Fam. Coutinho, 
Fam. Lopez, Fam Eisden, Fam. Brown, Fam. G. 
Rozenberg. 


We invite you to the farewell act that will 
be on Friday, June 9, 2023, from 2 to 4 in 
the afternoon in the Protestant chapel in 
Wilhelminastraat, following the cremation 
process. 


We apologize if we omitted any family or 
friends’ names in our bereavement. 


After the funeral service, there will be no 
condolences at home. 


Instead of flowers or wreaths a donation for 
Koningin Wilhelmina Kanker Fonds will be 
highly appreciated. 


You were the beautiful melody 
in the rhythm of my life. 
The music of your life lives on. 


Cu dolor na nos curason, nos ta participa 
fayecimento di: 


Sra. Esline E. 
Hilgers-Oduber 
*20-09-1952 - †06-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. 
Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 

Mi curazon ta firme, oh mi Dios, 
lo mi canta y lo canta alabanza 
hasta cu mi alma.  Salmo 108.1 


Cu tristeza na nos curason pero conforme cu 
tur locual ela nifica pa nos, nos ta anuncia 
fayecimento inespera di nos yiu, mama, ruman, 
tanchi, pepe stima: 
Maureen Carolyn Kelly 
*29-05-1973 †26-05-2023 


Na nomber di su: 
Mama: 
Rita Kock - Petrocchi y esposo 


Tata: 
Vicente Kelly d.f.m 


Manera mama: 
Elvia Kelly 


Yiunan: 
Christian Arends y Junice Martin 
Kayla Arends y Rodny Eugenio 


Manera Yiu: 
Gino Petrocchi y esposa 
Mía-Alina Arends 


Pareha: 
Carlos Lopez y yiunan 


Rumannan: 
Reynold Kelly 
Elton Kelly y sra Izaira Cruz 
Ariane Kelly 
Marcy Scholten 
Ritza Scholten 
Manera ruman: 
Junior Danje y Sra 
Jacqueline Quandt 


Subrino/a-nan: 
Kevin y Krislaine Kelly 
Eden, Emma y Vince Kelly 
Oriana Ojeda 
Isabella Jansen 


Manera subrino: 
Axl Uribe 


Demas: 
Omo y tanta nan, primo y prima nan, madrina 
y padrino, suegro y suegra, coleganan di 
Diamonds International y Chicas Gaiteras. 


Demas famia y amistadnan: 
Arends, Kelly, Petrocchi, Werleman, Jacopucci, 
Croes, Lopez, Quandt, Dijkhoff, Cruz, Tromp, 
Valdez, Trimon, Brete, Arenas, Schwengle, Uribe, 
Christiaans, Scholten, Jimenez, Maduro, Hidalgo, 
Sanchez, Ferrer, Quilotte, Kemp, Hoyo Quintero, 
Labad, Berlis, Martin, Ruiz, Emers, Dammers, da 
Silva, Chica. 


Ta invita pa asisti na acto di despedida cual lo 
tuma lugar diabierna 9 di juni 2023. For di 6or te 
cu 9or di anochi na Royal Funeral Home. 


Ta pidi pa bin bisti na color nan alegre of na flor 
manera Carolyn semper tabata. 


Nos ta pidi nos disculpa si den nos tristesa nos por 
a lubida di menciona un of otro famia, conocir of 
amistadnan. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento inespera di nos ser stima: 


Sr. Juan Natalio Maduro 
Cariñosamente yama “Taly” 
*01-12-1955 - †04-06-2023 


†Tata: Juan Maduro 
†Mama: Maria Marcela Maduro 


Na nomber di su: 
Casa: Betty Maduro 


Yiunan: 
Andre y Lizzette Maduro-Koolman 
Jeffrey Maduro y Xiao-Ling NG 
Joanne Maduro y Dairon Kelly 


Nieto y nietanan cu ela stima Hopi: 
Giomar Maduro y Sarah Chatram 
Liz-Andrea Maduro 
Ling-Zhi Maduro 
Sophi-Anne, Daivi-Anne, Idari-Anne Kelly 


Mama di Andre: 
Maria Dolores (Dora) Koolman 


Iha: 
Rene Koolman y Charitza Statia 


Rumannan: 
Maria Maduro y famia 
Betty Maduro y famia 
Eric y Brigida Maduro 
Susana Maduro y Vale Koolman 
Sabelita y Polinario Danjo 
†Lucas Maduro 
†Alexander maduro 
Elsa y Roland Arends 
Jose y Maritza Maduro 


Sobrino y sobrinanan 


Sua y cuñanan na Venezuela 


Suanan na Aruba: 
Gerardo Medina y Urwin Loefstok 


Comer y comper: 
Zulay Ras y Amador Croes 


Tantanan, Omonann, Primonan, Primanan, 
Amigonan, 
Amiganan Coleganan di Drag Race 
Palomarga,Camarada 


Demas famia: Maduro, Medina, Lampe, 
Koolman, Kelly, Chatram, Boezem, Danjo, 
Arends, Loefstok, Croes, Ras, Heyden, 
Boekhoudt, Prins 


Ta invita pa acto di entiero cual lo tuma lugar 
diabierna 9 di juni 2023 na Parokia Inmaculada 
Concepcion na Sta Cruz di 2pm pa 4pm. 
Despues lo sali pa Santana Catolico na Sta 
Cruz. 
Nos ta pidi disculpa si den nos tristesa nos por a 
lubida algun miembro familiar of amistad. 


Despues di entiero nos no ta ricibi bishita di 
condolencia na cas. 


Lagrima y flornan por seca su recuerdonan 
y tur loke e la hasi y significa pa nos lo keda 
graba pa semper den nos mente y curason . 
“Cerca Dios so mi alma ta na pas, ta di dj’E 
mi salbacion ta bini” 
Salmo 62:1 


Cu inmenso tristeza na nos curazon nos ta 
participa fayecimento 
cristianamente di: 


Myrna B. Kock-Croes 
cariñosamente yama “Bea of Beati” 
*21-04-1939 - †01-06-2023 


Viuda di: 
† Luis Kock 


Yiunan: 
Rutsy Kock y Nico 
Ludwig Kock y Shamila 


Nieto y Nietanan: 
Ludwig, Gilbert, Stephany, Stephan, Melindo, 
Gilliano 


Bisanieto y nietanan: 
Jayson, Ky-liam, Mari-Bella, Yiró 


Rumanan: 
Iris Croes y yuinan 
†Theofilo Croes y yiunan 
Thomasa y Rodrigo Croes y yuinan 
Fransisca “Dica” Henriquez Croes y yuinan 
†Miguel y Lucia Croes 
Willy Croes y yui 
Tur Subrino y Subrinanan, Primo y Primanan, 
Swa y Cuñanan, Comer y Compernan, 
ihanan, bisiñanan, conocirnan na Aruba y 
Hulanda. 


Y su compañero nan di Stichting Cas 
Cristelle. 


Demas famia: 
Croes, Kock, De Mey, Lampe, Arias, 
Laurence, Henriquez, Raaz, Maduro, 
Semeleer, Ruiz, Schaarbaai, Luidens, Tromp 


Ta invita pa acto di entiero cual lo tuma 
lugar na Misa Birgen di Fatima na Dakota, 
diasabra 10 di juni 2023 di 9’or pa 11’or di 
mainta. Despues ta sali pa Santana Central 
Sabana Basora. 


Condolencia lo tuma lugar na Aurora 
Funeral Home diabierna 9 di juni 2023 di 7’or 
pa 9’or di anochi. 


Nos disculpa cu despues di entiero nos no 
por ricibi bishita di condolencia na cas. 


